Ώρα: 28.01.2020, 13:06\nΣελίδες: « Παραπίσω 1 ... 11 12 13 14 15\nΠαρατηρώντας τον κρητικό φουρόγατο, θυμήθηκα μια γάτα που συνάντησα το καλοκαίρι σε ένα ερημονήσι. Στο νησί αυτό δεν υπάρχουν σήμερα κάτοικοι καθώς εκκενώθηκε πριν από 100 περίπου χρόνια λόγω αρχαιολογικών ευρημάτων. Πολλά από τα ζώα των κατοίκων (κάποιοι από αυτούς πρόγονοί μου) αφέθηκαν ελεύθερα στο νησί και αγρίεψαν. Σήμερα υπάρχουν αρκετά κοπάδια αγριοκάτσικα, τουλάχιστον 3 Κρι-κρι (ένας αρσενικός και 2 θηλυκές), πολλά αγριοκούνελα και ένας γάιδαρος (πέρυσι υπήρχαν δύο).\nΟπως έλεγα πιο πάνω για την προστασία από τα ποντίκια πιάνοντας φιλίες με γάτες, άρχισα να ταίζω μια γάτα του νησιού, η οποία μάλιστα είχε τουλάχιστον ένα γατάκι που δεν το είδα ποτέ αλλά το άκουγα να νιαουρίζει. Η γάτα πλησίαζε αρκετά, όχι όμως για χάδια. Ετρωγε, γλυφόταν κι έφευγε. Τώρα που την ξαναβλέπω θυμίζει πολύ τον κρητικό φουρόγατο. Τι λες κι εσύ;\nΥ.Γ. Ο "κύριος" που υιοθέτησε τη Λίζα μάλλον είναι γνωστός, τον αποκαλούν "ορεσίβιο" και η σκυλίτσα είναι ένα κοντότριχο λυκόσκυλο, αρκετά άγριο. Το "κύριος" το βάζω σε εισαγωγικά γιατί κανείς δεν τον αποκαλεί έτσι, κατα τα άλλα είναι καλός σύντροφας και είναι σίγουρο ότι προσέχει τη σκυλίτσα.\nΥ.Γ.2 Δεν αναφέρω το όνομα του νησιού σκόπιμα. Δε θα ήθελα όταν ξαναπάω να βρώ εκεί τίποτα κυνηγούς που έμαθαν από το ιντερνέτι ότι υπάρχουν αίγαγροι και αγριοκούνελα.\nΠαρατηρώντας τον κρητικό φουρόγατο, θυμήθηκα μια γάτα που συνάντησα το καλοκαίρι σε ένα ερημονήσι. Στο νησί αυτό δεν υπάρχουν σήμερα κάτοικοι καθώς εκκενώθηκε πριν από 100 περίπου χρόνια λόγω αρχαιολογικών ευρημάτων. Πολλά από τα ζώα των κατοίκων (κάποιοι από αυτούς πρόγονοί μου) αφέθηκαν ελεύθερα στο νησί και αγρίεψαν.\nΜπράβο, καλά κάνανε και ξαναγρίεψαν. Έκαναν επανένταξη.\nΣήμερα υπάρχουν αρκετά κοπάδια αγριοκάτσικα, τουλάχιστον 3 Κρι-κρι (ένας αρσενικός και 2 θηλυκές), πολλά αγριοκούνελα και ένας γάιδαρος (πέρυσι υπήρχαν δύο).\nΣτο μέγεθος είναι μικρούλα, μου θυμίζει μία από τις δικές μου.\nΌντως η Λίζα είχε τις παραξενιές της, είχε συγκεκριμένες φοβίες και αντιπάθειες, που τις απόκτησε μάλλον από επίθεση ανθρώπου στο παρελθόν όταν ήταν αδέσποτη. Ας πούμε εμένα παρόλο που προσπάθησαν να την προσεγγίσω, και με τροφές και με αγαπούλες, δεν με με ήθελε με τίποτα. Με γαύγιζε συνέχεια. Αντίθετα άλλα σκυλιά, με καταλαβαίνουν στην καλή πρόθεση, και συνήθως με γλύφουν, παίζουν, και μου κολλάνε πολύ, δεν ξεκολλάνε. Η Λίζα ταίριαξε με το νέο της ιδιοκτήτη, και πάνε καλά.\nΓενικά τους κυνηγούς δεν θέλω να τους βλέπω, ούτε να έχω καμία σχέση. Έλα μωρέ τσάμπα μάγκας τώρα, από μεγάλη απόσταση με μια καραμπίνα να σκοτώνεις ένα ζώο, τι νόημα έχει; Άθλημα δηλαδή ο σκοτωμός, άσε με. Και τα τρώνε μετά; Αυτά έχουν παράσιτα, έχουν ασθένειες, είναι και επικίνδυνα στη βρώση. Για να είναι κανείς σίγουρος θα πρέπει η να το μαγειρέψει στη χύτρα ταχύτητος, η στο φούρνο στους 200 βαθμούς. Εδώ οι πάπιες και τα περιστέρια μπορεί να έχουν τη γρίπη των πουλερικών.\nΓενικότερα οι κάτοικοι στο συγκεκριμένο νησί είχαν ιδιαίτερη σχέση με τα ζώα, ιδιαίτερα τα άγρια. Λόγω ασήμαντης γεωστρατηγικής θέσης δε γνώρισε τουρκοκρατία αλλά η ενετοκρατία κράτησε αιώνες. Συγκεκριμένα υπήρχε μια μονή καθολικών που είχε στην κατοχή της όλο το νησί και οι κάτοικοι ήταν δουλοπάροικοι που επαναστάτησαν, έσφαξαν όλους τους μοναχούς και δεν ξανάγιναν χριστιανοί. Υιοθέτησαν μια παλιά ανιμιστική θρησκεία που λάτρευε τα δελφίνια. Μετά την εκκένωση κι αφού μεταφέρθηκαν σε άλλα νησιά, άρχισαν να βαφτίζονται ακολουθώντας τα ιθαγενικά έθιμα και σήμερα δεν υπάρχει πλέον κανένας της θρησκείας των δελφινιών. Ο τελευταίος που πέθανε πλήρης ημερών (απίστευτα μεγάλη ηλικία) είχε συκοφαντηθεί σαν μάγος επειδή, όντας μόνος του σε ένα μικρό νησί, επικοινωνούσε με τα ζώα, γλάρους, κουρούνες, δελφίνια. Αυτός είχε κοπάδια κατσίκια τα οποία όμως ήταν σε ημιάγρια κατάσταση. Μόνο νερό τους έβαζε, όπως κάνω κι εγώ όποτε πηγαίνω. Οταν πέθανε δυσκολεύτηκαν πολύ οι συγγενείς του να τον θάψουν γιατί οι παπάδες τον θεωρούσαν "σατανιστή" ή, για έναν αστείο λόγο (θεωρούσαν ότι το σύμβολο του δελφινιού είναι ημισέληνος), τον θεωρούσαν μουσουλμάνο. Τελικά τον έθαψε ένας καλόγερος, ίσως ο τελευταίος των (πραγματικών) χριστιανών. Φυσικά τον έθαψε στο νησί.\nΘα ήταν ωραίο σενάριο για ταινία τρόμου όπου ο συκοφαντηθείς νεκρός ξαναζωντανεύει και παίρνει εκδίκηση, θα μπορούσε να λέγεται "ο μπαρμπα Νικήτας ο Κρούγκερης" :)\nΠρίν από χρόνια γνώρισα κάποιον που κυνηγούσε στο νησί αλλά του συνέβη ένα περίεργο περιστατικό και έκοψε γενικά το κυνήγι. Πλέον τραβάει μόνο φωτογραφίες.\nΗ γνώμη μου είναι πάντως ότι στο συγκεκριμένο νησί θα πρέπει να υπάρχουν θηρευτές, ιδιαίτερα για τα αγριοκούνελα, διαφορετικά θα ερημοποιηθεί. Η βλάστηση στα άνυδρα νησιά μεγαλώνει με πολύ αργούς ρυθμούς και τα κουνέλια τρώνε τα πάντα και αναπαράγονται ανεξέλεγκτα. Οι γάτες είναι λίγες και προτιμούν μικρότερα θηράματα.\nΓενικότερα οι κάτοικοι στο συγκεκριμένο νησί είχαν ιδιαίτερη σχέση με τα ζώα, [...] Φυσικά τον έθαψε στο νησί.\nΌλα αυτά κάτι μου θυμίζουν, κάτι είχα διαβάσει ξώφαλτσα στο παρελθόν για αυτή την ιστορία.\nΚοίτα, και εκείνα δεν τρώνε οτιδήποτε από χόρτα, από όσο ξέρω, έχουν κάποιες προτιμήσεις. Αρκετά φυτά είναι δηλητηριώδη, η έχουν αγκάθια και διάφορα. Πιστεύω πως δεν υπάρχει πρόβλημα, γενικά βγάζουν αρκετούς σπόρους. Και τα κατσίκια τρώνε, αλλά πιστεύω πως και εκείνα δεν τα τρώνε όλα.\nΔυστυχώς τα κουνέλια δεν ανήκουν στη ντόπια πανίδα. Τα έφερε ο άνθρωπος σαν οικόσιτα και επιστρέφοντας στην άγρια κατάσταση το DNA τους εμπλουτίστηκε με τα πιο ανθεκτικά γονίδια του αρουραίου. Μιλάμε δηλαδή για "ποντικοκούνελα" που είναι πιο ανθεκτικά από τα κουνέλια, γι αυτό επιβιώνουν. Οπως όμως συμβαίνει και με τα τρωκτικά των νησιών του Β.Παγωμένου Ωκεανού, ελλείψει θηρευτών κάποια στιγμή εξαντλούν τη χλωρίδα του νησιού και πέφτουν στη θάλασσα, προκειμένου να επιβιώσουν κάποια του είδους τα οποία από τύχη θα ξεβραστούν σε άλλο νησί. Πρακτικά η φύση αυτορρυθμίζεται κι αφού δεν υπάρχουν θηρευτές στη στεριά, τα τρωκτικά τους αναζητούν στη θάλασσα.\nΤο ίδιο περίπου συμβαίνει και με τα αγριοκάτσικα, τα οποία δεν καταφέρνουν να μεγαλώσουν τα μικρά τους. Ελλείψει επαρκούς τροφής και νερού οι κατσίκες δεν κατεβάζουν γάλα και τα μικρά αδυνατίζουν, με αποτέλεσμα να πεθαίνουν ή να γίνονται θηράματα για θηρευτές που, σε κανονικές συνθήκες, δεν κυνηγούν κατσίκια όπως οι περαστικοί αφρικανικοί μαυρόγυπες και οι σαπίτες (μεγάλα, μη-δηλητηριώδη -αλλά με μολυσματικό δάγκωμα όπως οι δράκοι του Κομόντο- φίδια που συνήθως ζούν στο υπέδαφος).\nΠρακτικά τα κουνέλια τρώνε όλα τα φυτά των νησιών όπως θυμάρι, γαιδουράγκαθο, τρυφερά βλαστάρια φείδας (άγριο είδος κυπαρισιού), συκιές, σπόρους σκίνου, κάπαρη, αλμύρα, αγριλιές κλπ.\nΟ συνδυασμός κουνελιών και κατσικιών ουσιαστικά ερημοποιεί τα νησιά. Τα κατσίκια σκαρφαλώνουν και τρώνε την πρασινάδα πάνω στα δέντρα ενώ τα κουνέλια τα τρυφερά βλαστάρια των σπόρων που πέφτουν στο έδαφος. Το έδαφος μένει χωρίς βλάστηση, το νερό δεν αποθηκεύεται σε υπόγειες δεξαμενές στο υπέδαφος, οπότε ο αέρας και το νερό της βροχής με τον καιρό παίρνει το χώμα αφήνοντας γυμνά βράχια. Ακόμα κι αν εκλείψουν τα ζώα, δε θα μπορέσει να αναπτυχθεί εκ νέου χλωρίδα χωρίς το απαραίτητο χώμα.\nΗ μόνιμη παρουσία θηρευτών όπως αετοί, μπούφοι, αγριόγατες κλπ θα μπορούσε ίσως να αποκαταστήσει την ισορροπία.\nΔυστυχώς τα κουνέλια δεν ανήκουν στη ντόπια πανίδα. Τα έφερε ο άνθρωπος σαν οικόσιτα και επιστρέφοντας στην άγρια κατάσταση το DNA τους εμπλουτίστηκε με τα πιο ανθεκτικά γονίδια του αρουραίου. Μιλάμε δηλαδή για "ποντικοκούνελα" που είναι πιο ανθεκτικά από τα κουνέλια, γι αυτό επιβιώνουν.\nΠώς εμπλουτίστηκε μωρέ, με κούφανες. Ζευγάρωσαν με αρουραίους τα κουνέλια και ανταλλάξανε γενετικό υλικό;\nΜάλλον εσύ έχεις σπουδάσει βιολόγος, αυτό το είχα ξεχάσει, κάπου το είχες πει παλιότερα στο φόρουμ.\nΌλα τα παραπάνω είναι σε θεωρητικό επίπεδο, γιατί πρακτικά μπορεί να συμβαίνουν άλλα. Στα νησιά, οι Χειμώνες είναι σκληροί όσον αφορά το κρύο, τους αέρηδες, την υγρασία, την αλμυρότητα, και λοιπά. Συνεπώς, πολλά ζώα δεν επιβιώνουν τον Χειμώνα. Τα χτυπάνε παγετοί, μπόρες. Ένας ακόμα παράγοντας είναι και οι ασθένειες, οι οποίες και εξαφανίζουν ζώα.\nΘα σου πω για παράδειγμα την γάτα πόλης, και ας πάρουμε την Αθήνα. Υπήρξαν για μένα δύο περίοδοι, με χρονικό ορόσημο την Βλακειάδα 2004, οπότε και έγινε μαζική εξόντωση.\nΠρο 2004, δεν είχαμε καθόλου pet shops, και η δόμηση της πόλης δεν ήταν πυκνή. Υπήρχαν ακόμα μονοκατοικίες με κήπους, λιγότερα αυτοκίνητα, και κόσμος (δεν είχαν προστεθεί οι αλλοδαποί). Οι γάτες λοιπόν πόλεως ήταν σχετικά λίγες, σκόρπιες, και πολλαπλασιάζονταν ομαλά. Δεν είχαμε επίσης τις ασθένειες. Είχαμε καλά καταφύγια για τα ζώα (κήποι), και μια ισορροπημένη ζωή.\nΣτην συνέχεια, έχουμε την Βλακειάδα, όπου τα ζώα μαζεύονται μαζικά, και αγνοείται η τύχη τους. Η πόλη αδειάζει ουσιαστικά από την γάτα, με αποτέλεσμα την σημαντική αύξηση των κατσαρίδων και ποντικών στις γειτονιές. Τα ποντίκια έβγαιναν από τα φρεάτια τα οποία στα πλάγια των δρόμων δεν έχουν σχάρες. Οι κατσαρίδες, παρουσιάζονται εξαιρετικά ανθεκτικές, διότι τα εντομοκτόνα που είχαν βγει από τα μέσα των 70, τα έχουν συνηθίσει, ενώ είχαμε και άλλα εισαγόμενα είδη κατσαρίδων.\nΜετά όμως, έρχονται τα pet shops, και εμφανίζεται το φαινόμενο των φιλόζωων κυριών (μεσήλικες γυναίκες η γιαγιάδες), που βρίσκοντας κονσέρβες με 0,5 Ε, και φθηνή ξηρή τροφή, ξεκινούν και ταΐζουν τις αδέσποτες. Το αποτέλεσμα είναι αύξηση των αδέσποτων γατών. Για να το αντισταθμίσουν αυτό, οι μανδάμες ξεκίνησαν, όπου μπορούσαν τις στειρώσεις. Εδώ όμως, με την αύξηση του αριθμού των ζώων έρχονται και οι ασθένειες.\nΣτις ασθένειες οι ζωόφιλοι αντιδράσαμε με τα αντιβιοτικά. Τι πραγματικά συνέβη όμως, και οι ασθένειες επιμένουν; Με τα αντιβιοτικά και τα ταΐσματα, σώζονται ζώα μη ανθεκτικά στις ασθένειες, τα οποία και τις μεταδίδουν. Αν τα φάρμακα έλειπαν, τα ζώα αυτά θα πέθαιναν, με αποτέλεσμα η φυσική επιλογή να δουλέψει, και να έμεναν οι γάτες οι ανθεκτικές στη ρινοτραχειίτιδα. Τώρα αυτό δεν συμβαίνει. Παράλληλα, νέες ασθένειες όπως το AIDS της γάτας ήρθε (από τα αιλουροειδή της Αφρικής ήρθε αυτό), και διαδόθηκε.\nΆλλος παράγοντας επιμονής των ασθενειών είναι το ότι οι άρρωστες αδέσποτες δεν έρχονται κάθε μέρα στο ραντεβού με τον ζωόφιλο για να πάρουν την αντιβίωση τους, και έτσι δεν ολοκληρώνεται σωστά ο κύκλος αντιβίωσης. Το αποτέλεσμα είναι να αναπτύσσονται ανθεκτικά στελέχη των μικροβίων. Ακόμα, οι αδέσποτες δεν σου κάθονται τόσο εύκολα για να τις πας στο κτηνιατρείο για εμβολιασμούς, και έτσι αρκετές μένουν ανεμβολίαστες. Έτσι οι ασθένειες βρίσκουν έδαφος.\nΕυτυχώς, όσον αφορά τη γάτα, οι ασθένειες της δεν είναι στην πλειοψηφία ζωοανθρωπονόσοι, όπως στο σκύλο. Οι ασθένειες του σκύλου είναι πιο επικίνδυνες, και χρειάζεται μεγαλύτερη ακόμα φροντίδα και προσοχή.\nΑυτό που κρατά την γάτα πόλης σήμερα σε ισορροπία είναι οι απώλειες από τροχαία, επιθετικούς κακοπροαίρετους ανθρώπους, σκύλους, ασθένειες, Χειμώνες, φόλες, έλλειψη καταφυγίων λόγω της δόμησης μετά το 2004, και οι στειρώσεις. Ίσως και οι υιοθεσίες.\nΒέβαια λέγοντας αυτά, εμπεριέχουν μια απανθρωπιά, αφού κάθε ζώο είναι μία ψυχή και μια ξεχωριστή ζώο προσωπικότητα.\nΜπορεί, αλλά νομίζω πως η φύση έχει τον τρόπο της, και μια οι καταιγίδες, μια τα κρύα, αρκετά ζώα δεν τα καταφέρνουν. Είναι άπονο, το ξέρω, αλλά είναι η φύση. Και εδώ πρόσφατα χάσαμε δύο μικρά γατιά από τις δύο τελευταίες νεροποντές, και είμαι ακόμα στενοχωρημένος. Ήταν πολύ καλά και δυνατά γατάκια.\nΜιας και το έφερε η κουβέντα, πρόσφατα, είχαμε θορυβηθεί οι γατόφιλοι από μια μεγάλη ανοησία της κυβέρνησης της Αυστραλίας. Να φανταστείς είχε εξοργιστεί μέχρι και η Μπριζίτ Μπαρντό.\nΗ Αυστραλία λοιπόν, άκουσον άκουσον, είχε ανακοινώσει πως θα προέβαινε σε μαζική εξόντωση της αγριόγατας, επειδή τάχα μου οι αγριόγατες εξαφανίζουν είδη της Αυστραλίας (κάτι ποταπές σαύρες, αράχνες, φίδια, κάτι πουλιά και έντομα). Εν πάση περιπτώσει η αντίδραση ήταν τέτοια, που οι ιθύνοντες εγκατέλειψαν ευτυχώς τα ποταπά τους σχέδια, και το project έμεινε στα χαρτιά.\nΚαι καλά που έμεινε, αλλιώς θα τους τρώγανε οι αράχνες. Εκεί, έχει μερικές, που ένα τσίμπημα και αν δεν πας για ορό πέθανες έτσι; Και έχουν φτάσει στους κήπους των σπιτιών αυτές, και μπαίνουν και μέσα στα σπίτια.\nΝαι αυτές τις ανοησίες πήγαινε να κάνει η Αυστραλία. Τα ίδια και στις ΗΠΑ, όπου βγήκαν μερικοί ξερόλες, ορνιθολόγοι τάχα μου και κραυγάζουν πως η γάτα, ο εισβολέας από την Αφρική, εξαφανίζει τα αμερικανικά πουλιά. Τι πουλιά, κάτι κωλοπούλια τώρα, και πόσα τρώνε, οι γάτες σιγά. Ελάχιστα.\nΕπίσης ξέχασα και τούτο όσον αφορά τις στειρώσεις. Δεν είμαι από τους υπέρ, βέβαια στην γάτα διαμερίσματος αλλάζουν τα πράγματα γιατί έχεις συχνά οίστρους, και κινδυνεύει το ζώο από το πυομήτριο το λεγόμενο. Από την άλλη, μια στείρωση μπορεί να "εξαφανίσει" μια εξαιρετική γάτα με θαυμάσια χαρακτηριστικά, που καλό θα ήταν να διατηρηθούν σε απογόνους. Πρόσφατα είχα δει μία εντυπωσιακή, που την στείρωσαν, εκεί ήμουν σκεπτικός.\nΤο ζώο δεν είναι ίδιο πριν την στείρωση, και μετά. Μετά, παίρνει εύκολα βάρος, μπορεί να κάνει ουρολιθίαση, η άλλα. Βέβαια χωρίς στείρωση θα παρουσιάσει διαφορετικά προβλήματα. Εν πάση περιπτώσει, είναι και εδώ ένας φαύλος κύκλος, γιατί σύμφωνα με υποψία μου, τα κονσερβάκια και οι τροφές εμπορίου, προκαλούν οίστρους.\nΚαι αυτά, δεν είναι ότι καλύτερα σαν τροφές, και οι γατοτροφές, και οι σκυλοτροφές. Έχουν συντηρητικά, και δεν πιστεύω πως ο πίνακας βιταμινών ανταποκρίνεται. Πιστεύεις πως η σκυλοκονσέρβα η γατοκονσέρβα του μισού Ε έχει και βιταμίνες; Άσε την λίγο μετά το άνοιγμα να δεις πως γίνεται. Ένας πολτός είναι.\nΗ μη μου πεις πως εσύ, εγώ, θα ήμασταν ευχαριστημένοι αν τρώγαμε συνέχεια κονσέρβες.\nΔεν είμαι βιολόγος, συμβουλεύομαι μια πολύ στενή φίλη που είναι βιολόγος και κάνουμε μαζί κάποιες εργασίες. Από την πλευρά μου αντίστοιχα της φτιάχνω εφαρμογές μελέτης γενετικής για τις παρουσιάσεις της και γενικά συζητάμε πολύ για το συγκεκριμένο βιότοπο, δεδομένου ότι αρκετές φορές τον επισκεπτόμαστε μαζί. Βέβαια το μεγαλύτερο ενδιαφέρον μας είναι η υδροβιολογία, χωρίς όμως να αγνοούμε και το χερσαίο επίπεδο.\nΟπως είπα και κάπου αλλού, ο ποντικός έχει "πασπαρτού" γονίδια ανάμεσα στα τρωκτικά. Δεν είναι εύκολο να γονιμοποιήσει κουνέλα, όμως αυτό συμβαίνει ορισμένες σπάνιες φορές και οι υβριδικοί απόγονοι ζευγαρώνουν με κουνέλια, με αποτέλεσμα να επιβιώνουν τα νέα υβρίδια σαν πιο ανθεκτικά.\nΣε πολλά έχεις δίκιο για τις γάτες, προσωπικά όμως είμαι θετικός στις στειρώσεις αδέσποτων. Τουλάχιστον μέχρι να πάψουμε τα τα αποκαλούμε "αδέσποτα" και να τα εκλαμβάνουμε σαν ελεύθερα ζώα.\nΗ όλη συζήτηση -για να το μαζεύουμε κάπου, για μένα ξεκινά και καταλήγει στην αναγκαιότητα ύπαρξης θηρευτών σε κάθε οικοσύστημα. Και οι γάτες θεωρούνται θηρευτές στο αστικό περιβάλλον. Από την άλλη τα τρωκτικά για μένα είναι εξίσου αξιαγάπητα (ακόμα και τα ποντίκια). Είναι άλλο αυτό και άλλο η επίτευξη της φυσικής ισορροπίας. Το κυριότερο "όπλο" άμυνας των τρωκτικών σαν είδος είναι η ακατάσχετη αναπαραγωγή. Αλλά ας συνειδητοποιήσουμε ότι το "όπλο" αυτό όπως κάθε όπλο αναπτύχθηκε σε συνθήκες πολέμου με τους θηρευτές. Αν εκλείψουν οι θηρευτές, τότε από όπλο άμυνας μετατρέπεται σε όπλο αυτοχειρίας για τους λόγους που ειπώθηκαν παραπάνω.\nΗ ευθύνη, το ανθρώπινο "ντάρμα" για μένα εξαρτάται από το πόσο έχει επηρρεάσει ο ανθρώπινος παράγοντας το εκάστοτε οικοσύστημα. Αν δεν το έχει επηρρεάσει, η μόνη ευθύνη που έχει ο άνθρωπος είναι να επιβιώνει και να αναπαράγεται όπως κάθε άλλο ζώο. Αν όμως το έχει επηρρεάσει (μεταφέροντας π.χ. ζώα σε περιοχές που δεν υπήρχαν) τότε έχει και την ευθύνη της εξισορρόπησης των όποιων ανισορροπιών επέφερε η παρέμβασή του. Αυτό και μόνο.


Οι απασχολήσιμοι - Δήμος και Πολιτεία\nΕμφάνιση άρθρων βάσει ετικέτας: Φαντάσματα\n05 Δεκέμβριος 2014\nΓια την ιστορία και μόνο, τον όρο απασχολήσιμοι καθιέρωσε ο τέως πρωθυπουργός Κ. Σημίτης, την εποχή του δήθεν εκσυγχρονισμού και σηματοδοτούσε το ξεκίνημα της αποδόμησης των εργασιακών σχέσεων και την επιβολή των ελαστικών σχέσεων εργασίας, κάνοντας ουσιαστικά κουρελόχαρτο το σύνταγμα της χώρας, για χάρη του μεγάλου κεφαλαίου και των συμφερόντων του.\nΓράφει το άρθρο 22 του Συντάγματος : (Προστασία της εργασίας) (Με πλάγια γράμματα τα άρθρα του Συντάγματος)\n1. H εργασία αποτελεί δικαίωμα και προστατεύεται από το Kράτος, που μεριμνά για τη δημιουργία συνθηκών απασχόλησης όλων των πολιτών και για την ηθική και υλική εξύψωση του εργαζόμενου αγροτικού και αστικού πληθυσμού.\nΌλοι οι εργαζόμενοι, ανεξάρτητα από φύλο ή άλλη διάκριση, έχουν δικαίωμα ίσης αμοιβής για παρεχόμενη εργασία ίσης αξίας.\nΑυτό το «δικαίωμα» λοιπόν κατήργησε η λέξη απασχολήσιμοι. Άλλαξε μια λέξη κι αλλάξανε τα πάντα, διότι κατά τους εκσυγχρονιστές και τα «προχωρημένα» προγράμματά τους, είναι άλλο πράγμα η εργασία κι άλλο η απασχόληση. Δεν δουλεύεις βρε αδερφέ. Απασχολείσαι. Κι αφού απασχολείσαι δεν έχεις δικαίωμα «ίσης αμοιβής, για παρεχόμενη εργασία ίσης αξίας», που το σύνταγμα επιβάλει. Έτσι οι απασχολήσιμοι πληρώνονται με πολύ λιγότερα χρήματα, από αυτά που εισπράττουν για την ίδια εργασία οι εργαζόμενοι. Άσε που σε πολλές περιπτώσεις ούτε αυτά τα λίγα εισπράττουν οι απασχολήσιμοι και φυσικά το κράτος προστατεύει την εργασία κι όχι την απασχόληση. Είδατε πουθενά γραμμένο στο σύνταγμα για απασχολήσιμους και απασχόληση;\n2. Mε νόμο καθορίζονται οι γενικοί όροι εργασίας, που συμπληρώνονται από τις συλλογικές συμβάσεις εργασίας συναπτόμενες με ελεύθερες διαπραγματεύσεις και, αν αυτές αποτύχουν, με τους κανόνες που θέτει η διαιτησία.\nΚαι βέβαια οι συλλογικές συμβάσεις για την Ελλάδα των μνημονίων, είναι ένας μύθος πολύ παλιός σχεδόν όσο κι εκείνοι του Αισώπου. Οι σύγχρονές συνθήκες απαιτούν σκλάβους και να είστε ευχαριστημένοι, που προλάβαμε και στήσαμε τη «μηχανή» των απασχολήσιμων, γιατί υπάρχει και η επιλογή της ενοικίασης. Κάτι σαν σπίτι, αυτοκίνητο, πράγμα δηλαδή κι όχι άνθρωπος.\n3. Tο Kράτος μεριμνά για την κοινωνική ασφάλιση των εργαζομένων, όπως νόμος ορίζει.\nΕδώ πια το καταλάβαμε όλοι. Κοινωνική ασφάλιση, κοινωνικά δικαιώματα, κοινωνικά αγαθά και άλλα τέτοια «αριστερά» δεν είναι παρά μόνο κομμουνιστική προπαγάνδα, που κάποιοι επιτήδειοι πέρασαν κρυφά στο Σύνταγμά μας.\nΦίλε αναγνώστη το σχέδιο για την κατάργηση των δικαιωμάτων των εργαζομένων, αλλά και για τηνκατάργηση του όρου εργασία, δεν είναι σημερινό και δεν αφορά μόνο την Ελλάδα. Τα ίδια γίνονται και στις καλύτερες οικογένειες , όπως η γερμανική, η ιταλική και παγκόσμια.\nΟ στόχος και το σχέδιο είναι απλό. Αλλάζουμε τις λέξεις και δημιουργούμε τις προϋποθέσεις και ταπρογράμματα που θα μας επιτρέψουν να επιστρέψουμε στα «όμορφα» εκείνα χρόνια της δουλείας.\nΣτα χρόνια που όποιος δούλευε ήταν «αντικείμενο» κι όχι άνθρωπος. Στα χρόνια που ήταν ιδιοκτησία του αφεντικού. Στα χρόνια που οι σημερινοί νέοι γνωρίζουν μόνο ως ιστορία.\nΌμως ας μη ξεχνάμε πως η ίδια η ιστορία μας έδειξε, πως όταν επαναλαμβάνεται θυμίζει φάρσα και ευθύνη δική μας είναι να το αναδείξουμε ακόμη μια φορά, αντιστεκόμενοι στα διεστραμμένα σχέδια των λουστράκων του μεγάλου κεφαλαίου και αποδεικνύοντας ότι το δικαίωμα στην εργασία, η κοινωνική ασφάλιση, τα δημόσια αγαθά και γενικότερα οι ανάγκες της κοινωνίας καθορίζονται από τους λαούς που μπορούν και τα επιβάλουν.\nΣυγγραφέας: Σωτήρης Παπαμιχαήλ\nΣτα βήματα του 3ου μνημονίου η Δημοτική αρχή του Δήμου μας\nΈχουμε καταγγείλει και στο παρελθόν την τότε Δημ. Αρχή, για ανασφάλιστη εργασία\nΑπάντηση στον πρόεδρο της Δημ. επιχείρησης\nΣτοπ στις πεντάμηνες συμβάσεις από τη Ρένα Δούρου


Καστοριά – Συνταγή: Μακαρόνια ρουαγιάλ – Φούιτ.gr\nΚαστοριά – Συνταγή: Μακαρόνια ρουαγιάλ\nστα Άργος Ορεστικό, Καστοριά 9 Φεβρουαρίου 2020 17:00\nΣήμερα σκέφτηκα να σας δώσω μια αγαπημένη συνταγή για μακαρόνια φτιαγμένα λίγο διαφορετικά. Είναι κατάλληλα για το καθημερινό τραπέζι, για μπουφέ, για εκδρομή και ό, τι άλλο θέλετε. Επίσης, με μία απλή σάλτσα ντομάτας γίνονται και νηστίσιμα. Είναι συνταγή που δέχεται πολλές διαφοροποιήσεις. Ας δούμε όμως πως γίνεται:\n1 κιλό κιμάς (μισό μοσχάρι- μισό χοιρινό)\n700γρ τυριά που λιώνουν τριμμένα\n250γρ μαργαρίνη λιωμένη\nΣοτάρουμε στο λάδι το κρεμμύδι, το σκόρδο, τον κιμά και προσθέτουμε τον χυμό ντομάτας και τα καρυκεύματα. Ρίχνουμε και λίγο νερό και σιγοβράζουμε, ώσπου να μείνει μόνον ο κιμάς στο λάδι του. Αφήνουμε λίγο να κρυώσει. Εν τω μεταξύ βράζουμε και τα μακαρόνια και στραγγίζουμε καλά.\nΑνακατεύουμε καλά στην κατσαρόλα τον κιμά, τα μακαρόνια και τα τυριά.\nΚόβουμε με κοφτερό μαχαίρι χωρίς δόντια το φύλλο κρούστας κατά πλάτος σε τρεις φαρδιές λωρίδες. Τις βουτυρώνουμε με την λιωμένη μαργαρίνη καλά, και βάζουμε στη μία άκρη μία μεγάλη, γεμάτη κουταλιά από την γέμιση. Τυλίγουμε σε ρολάκια. Σ’ αυτό το σημείο, μπορούμε να τοποθετήσουμε τα ρολάκια στην κατάψυξη, αν θέλουμε να τα ετοιμάσουμε από μέρες πιο νωρίς. Μόνο που όταν τα βγάλουμε από την κατάψυξη, θα πρέπει να μείνουν 1 ώρα σε θερμοκρασία δωματίου για να ξεπαγώσουν καλά πριν τα ψήσουμε. Τοποθετούμε σε λαδωμένο ταψί και ψήνουμε ώσπου να ροδίσουν. Χρειάζονται περίπου 15′- 20′.\nΒγάζουμε από τον φούρνο και τσακίζουμε. Καλή μας όρεξη!\nΗ συνταγή είναι πανεύκολη και πεντανόστιμη.\nΚΑΣΤΟΡΙΑ ΜΑΚΑΡΟΝΙΑ Μακαρόνια ρουαγιάλ Μαρία Παπαϊωάννου ΣΥΝΤΑΓΗ\t2020-02-09\nΛέξεις-κλειδιάΚΑΣΤΟΡΙΑ ΜΑΚΑΡΟΝΙΑ Μακαρόνια ρουαγιάλ Μαρία Παπαϊωάννου ΣΥΝΤΑΓΗ\n5 Μαρτίου 2021 14:03


Προσκλητήριο βάπτισης με θέμα το Αστέρι. - free.com.gr\nΠροσκλητήριο βάπτισης για αγόρι με θέμα το αστέρι σε σιέλ παστέλ αποχρώσεις. Το προσκλητήριο διαθέτει συρταρωτό φάκελο διάστασης 16Χ16 cm σε λευκό περλέ χαρτί που συνδυάζει πουά εκτύπωση με χρυσοτυπία. Η κάρτα του προσκλητηρίου είναι τυπωμένη σε λευκό περλέ χαρτί.\nΚωδικός προϊόντος: 1757–No20 Κατηγορίες: Αγόρι, ΒΑΠΤΙΣΗ, Βάπτιση_Form\nΔώστε πρώτος μία αξιολόγηση “Προσκλητήριο βάπτισης με θέμα το Αστέρι.” Ακύρωση απάντησης


Bitcoin Επανάσταση Αποσύνδεση Περίληψη - Καλή Bitcoin Νέα\nBitcoin Επανάσταση Αποσύνδεση Περίληψη\nBitcoin Επανάσταση Αποσύνδεση\nΗ τρίτη πηγή ειδήσεων για το bitcoin είναι η Veem, μια νεοσύστατη επιχείρηση δικτύου πληρωμών bitcoin. Η εταιρεία μόλις ανακοίνωσε έναν γύρο χρηματοδότησης ύψους 25 εκατομμυρίων δολαρίων από επενδυτές όπως η Goldman Sachs, η GV, η Silicon Valley Bank, η Pantera Capital και η Trend Forward Capital Bitcoin Επανάσταση Αποσύνδεση. Η ανακοίνωση της χρηματοδότησης της Veem συνέβαλε στην αύξηση της τιμής της μετοχής της κατά σχεδόν 50%. Ωστόσο, η τρέχουσα τιμή της μετοχής της εταιρείας είναι μόλις 74 δολάρια ανά νόμισμα. Υπάρχουν όμως πολλές άλλες ειδήσεις για να διαβάσετε.\nΜια άλλη καλή ιστορία ειδήσεων Bitcoin αυτή την εβδομάδα είναι η νέα χρηματοδότηση του κρυπτονομίσματος Veem. Το δίκτυο πληρωμών bitcoin συγκέντρωσε 25 εκατομμύρια δολάρια σε νέο γύρο χρηματοδότησης Bitcoin Επανάσταση Αποσύνδεση. Αυτή η είδηση είναι πολύ σημαντική για το μέλλον του κρυπτονομίσματος. Το TodayOnChain είναι ένας ιστότοπος που συλλέγει ειδήσεις σχετικά με την αλυσίδα μπλοκ. Άλλοι δημοφιλείς ιστότοποι περιλαμβάνουν το CCN και το CoinDesk. Και, τέλος, υπάρχουν και άλλες καλές ειδήσεις για το bitcoin στο διαδίκτυο.\nΥπάρχουν πολλές άλλες καλές ιστορίες ειδήσεων Bitcoin που σχετίζονται με το Bitcoin. Μία από αυτές είναι η Veem, ένα δίκτυο πληρωμών bitcoin. Αυτός ο ιστότοπος ειδήσεων για το bitcoin συγκέντρωσε πρόσφατα χρηματοδότηση ύψους 25 εκατομμυρίων δολαρίων από επενδυτές όπως η Goldman Sachs, η GV, η Pantera Capital και η Silicon Valley Bank. Αξίζει να ελέγξετε αυτές τις εταιρείες. Αυτή είναι η πιο θετική είδηση για το Bitcoin που μπορείτε να πάρετε αυτή την εβδομάδα. Μπορείτε να δείτε τις τελευταίες ενημερώσεις και να μάθετε για τις τελευταίες εξελίξεις σε αυτή την αγορά κρυπτονομισμάτων. Θέλετε να διαβάσετε περισσότερα για: Ποιο Νόμισμα Μπορεί Να Αποτιμηθεί Περισσότερο Από Ό Τι Bitticoin\nΞεκινήστε Να Επενδύετε Σε Κρυπτονομίσματα Περίληψη →\n← Το Χρηματιστήριο Της Νέας Υόρκης Δημιουργεί Δείκτη Τιμολόγησης Bitcoin Περίληψη


Let me introduce | Maria's Diaries Let me introduce – Maria's Diaries\nΑύγουστος 3, 2013 Maria Iliadi 6 Σχόλια\nΉ, μάλλον, τέτοια ώρα καλημέρα πρέπει να λέει ο κόσμος. Είμαι η Μαρία. Σκέτο για ευνόητους λόγους. Είμαι η Μαρία και είμαι καλά! Αλήθεια, καλά είμαι. Σε γενικότερα πλαίσια. Είμαι η Μαρία, είμαι είκοσι ένα και Υδροχόος και είμαι από τη Χαλκιδική. Σπουδάζω στη Σπάρτη. Νοσηλευτική στο τρίτο έτος. Μόλις το τελείωσα. Υπέροχη σχολή. Την προτείνω ανεπιφύλακτα στους αναποφάσιστους.\nΔεν ξέρω τι με ώθησε να δημιουργήσω αυτή τη σελίδα. Δεν έχω δώσει κανένα στοιχείο συγγραφικού ταλέντου στο παρελθόν και αυτό δεν δικιολογεί στο ελάχιστο αυτή μου την απόφαση. Υποθέτω ότι θέλησα να εκμεταλλευτώ το προνόμιο της ανωνυμίας που δίνει η οθόνη προκειμένου να εκφράζομαι ελεύθερα. Καλά, ίσως να είναι η μερική απώλεια μνήμης που με διακρίνει τελευταία και γράφω για να θυμάμαι τα γεγονότα.\nΠέντε λεπτά πριν αρχίσω να γράφω, αυτά που ήθελα να πω ήταν ατελείωτα. Περνούσαν ξανά και ξανά από το μυαλό μου και σκεφτόμουν να μην τα ξεχάσω. Τώρα που γράφω ο πίνακας είναι λευκός.\nΘα ξεκινήσω από το μόνιμο πρόβλημα. Είμαι χοντρή. Πολύ χοντρή. Πιο χοντρή δεν θα μπορούσα να είμαι. Πάντα ήμουν. Πάντα θα είμαι. Δεν θα μπορέσω ποτέ να το ξεπεράσω αυτό. Δεν θα βρω ποτέ την επίλυση αυτού του προβλήματος. Ξέρω, δεν ακούγεται καθόλου ωραίο. Ποτέ δεν αποκάλεσα κάποιον με αυτό το επίθετο. Μόνο εμένα. Γιατί δε νομίζω ότι υπάρχει κάποιος άλλος πιο εύσωμος από εμένα. Από παντού ξεχύνεται λίπος, λίπος, λίπος, λίπος. Και δεν είναι υπερβολή.\nΠρόσφατα, δηλαδή τον Σεπτέμβριο, μετά από ένα ευστοχότατο σχόλιο του πατέρα μου, με το οποίο με υπενθύμιζε το πόσο χοντρή είμαι («καλά ρε τι πράματα είναι αυτά; άλλο δεν μπορούμε να σε βλέπουμε. δηλαδή, εσένα σ’ αρέσει αυτό το πράμα; έγινες εκατό κιλά άλλο») πήρα μια σοβαρή απόφαση. Να αδυνατίσω. Αλλά με το λάθος τρόπο. Δηλαδή, να σταματήσω να τρώω. «Πολύ έφαγες όλον αυτο τον καιρό, Μαρία» σκέφτηκα «δεν σε παίρνει να φας κι άλλο. άσε που έχεις και αποθέματα να καις για δεκατρείς χειμώνες.» Προσωπικά πιστεύω ότι αυτό το σχόλιο του πατέρα μου ήταν το πιο διαφωτιστικό σχόλιο που μου έχει κάνει κάποιος. Το θέμα ήταν ότι μου το έκανε το κατάλληλο άτομο, στο σωστό χρόνο. Ήταν το timing καλό που λέμε. Δεδομένου ότι όποιος άλλος και να μου έλεγε το ίδιο πράμα πέρα από τον πατέρα μου, που ξέρω πόσο πολύ με αγαπάει και ότι θέλει μόνο το καλό μου, απλώς θα το προσπερνούσα. Επίσης, αν μου το έκανε οποιαδήποτε άλλη στιγμή, θα έκανα το ίδιο. Θα το προσπερνούσα.\nΈτσι, άρχισα «την πείνα». Και το τρέξιμο. Η μέση καθημερινή πρόσληψή μου σε θερμίδες δεν ξεπερνούσε τις εξακόσιες θερμίδες. Ταυτόχρονα έκανα τζόκινγκ τουλάχιστον 45′. Από τον Οκτώβριο μέχρι αρχές Δεκεμβρίου είχα χάσει δέκα κιλά. Ήμουν 76 κιλά και 170 cm. Υπερβολικά πολλά. Ακολούθησε η εξεταστική του χειμερινού εξαμήνου, η οποία με γονάτισε ψυχολογικά. Και σωματικά. Ο μαραθώνιος που έτρεχα ήταν πλέον ψυχικός. Δεν είχα δυνάμεις να τρέξω και σωματικά. Όμως, με ψυχική προσπάθεια κανείς δεν έχασε καμία θερμίδα. Έτσι, όχι μόνο ξαναπήρα τα κιλά που είχα χάσει, αλλά πήρα και τρία ακόμη, έτσι για bonus. Ήταν τέλη Φεβρουαρίου και γω να ζυγίζω 89 ολόκληρα κιλά. Τότε ήταν που με έπιασε κατάθλιψη. Δεν μπορούσα να κάνω τίποτα. Δεν έβγαινα από το σπίτι, γιατί ντρεπόμουν. Πάρα πολύ. Νόμιζα ότι όλοι το πρώτο πράγμα που σκέφτονται μόλις με βλέπουν είναι πόσο χοντρή είμαι. Και όντως. Μετά από τρεις μήνες μία συμφοιτήτριά μου μού εξομολογήθηκε ότι στην αρχή του εξαμήνου δεν πίστευε το πόσο είχα παχύνει. Και είχε απόλυτο δίκιο.\nΑρχές Μαρτίου αρχισα να «πεινάω» και να τρέχω ώρες ατελείωτες πάλι. Ένιωθα αδύναμη, αλλά σκεφτόμουν ότι έχω αποθέματα να κάψω και συνέχιζα. Έχασα το κουράγιο μου και άρχισα να επισκέπτομαι sites της περίφημης pro ana για να πάρω δύναμη. Και, όντως, με βοήθησαν αρκετά.\nΗ προσπάθεια που έκανα ήταν μεγάλη και τα κιλά έφευγαν εκνευριστικά αργά. Έτσι πήρα κάτι χάπια. Από αυτά που υπόσχονται γρήγορη απώλεια κιλών. Τη φορά που πήρα το πρώτο χάπι ο κόσμος γύρω άρχισε να γυρίζει και να σβήνει. Φοβήθηκα. Ξύπνησα καμιά ώρα μετά στο κοντινότερο νοσοκομείο. Τώρα ζυγίζω 67 κιλά και συνεχίζω. Πλέον είμαι εθισμένη στην «πείνα». Αν νιώθω την κοιλιά μου γεμάτη ή να μην πεινάει δεν αισθάνομαι καλά. Φροντίζω όλα μου τα γεύματα να τα παίρνω όταν είμαι με παρέα και έτσι όλοι γνωρίζουν ότι τρώω.\nΟφείλω να ομολογήσω ότι αναγνωρίζω ότι ο δρόμος που έχω διαλέξει να χάσω τα αμέτρητα κιλά μου είναι ο λάθος. Όμως, δεν μπορώ να αλλάξω τώρα δρόμο. Είμαι σίγουρη ότι αν αρχίσω να τρώω πάλι όπως παλιά θα γίνω εκείνο το fatso που ήμουν στις αρχές του Μαρτίου και αυτό σημαίνει καταστροφή για μένα.\nΣυνεχίζω να μπαίνω σε αυτά τα sites και να παίρνω κουράγιο, αν και δεν θα το πρότεινα σε κανένα από σας.\n→ The anorexia knees\n6 thoughts on “Let me introduce”\nΟ/Η talibanoula λέει:\nΒρε κοπελια, βρε κοπελια θα σε μαλωσω.\nΜα ειναι δυνατον βρε κοριτσι μου να κανεις κακο στον εαυτο σου για τα ρημαδια τα κιλα???\nΣε βρηκα αφου με βρηκες και διαβασα το σχολιο σου στο μπλογκ μου!\nΚοριτσι μου γραφεις υπεροχα!!\nΝαι να τα χασεις τα ρημαδια τα κιλα, για εσενα, για τον εαυτο σου, για την υγεία σου! αλλα με τον σωστό τρόπο! πηγαινε σε εναν καλο διατροφολογο, κανεις πολυ μεγαλο αγωνα ετσι και αλλιως μονη σου, που σημαινει οτι εχεις την θεληση! Δουλευεις ολη την εβδομαδα, δυο δουλειες, σηκώνεσαι απο τις 5 τα ξημερώματα, και σπουδάζεις και είσαι και καλή απο ότι φαίνεται στο αντικείμενο σου! Κάνε ένα δώρο στον εαυτό σου και δες το αδυνάτισμα σαν δώρο και όχι σαν τιμωρία και πείνα! Δεν ξερω καν τι είναι τα σαιτ που περιγράφεις και τι συμβουλές πέρνεις απο εκεί, αλλά αφού είσαι του επαγγέλματος ξέρεις καλύτερα ότι μόνο με ιατρική συμβολή θα τα καταφέρεις με μακροχρόνιο αποτέλεσμα!\nΘα σε παρακολουθώ να το ξέρεις…\nΑύγουστος 16, 2013 at 8:53 μμ\t Απάντηση\nΟ/Η Maria Iliadi λέει:\nΈχεις απόλυτο δίκιο σε ό,τι γράφεις.. Το γνωρίζω.\nΣτο παρελθόν έχω πάει σε διαιτολόγο. Είχα χάσει και τότε όλα τα περιττά κιλά. Μόλις σταμάτησα να πηγαίνω, όμως, κατρακύλησα ξανά.\nΈχεις ακούσει αυτό που έγραψε ο Μαρκήσιος Ντε Σαντ ότι μέσα από τον πόνο έρχεται η απόλαυση; Έτσι, σκέφτηκα ότι αν δεν προσπαθήσω σκληρά πως θα απολαύσω ένα τέλειο σώμα;;\nΣ ευχαριστώ πολύ για τα καλά σου λόγια και τις συμβουλές σου !! Θα σε παρακολουθώ και γω!\nΑύγουστος 16, 2013 at 9:10 μμ\t Απάντηση\nΞέρεις ότι σου κάνεις κακό.Ξέρεις καλύτερα από τον καθένα πόσο σκληρά και ταπεινωτικά εσύ η ίδια σου φέρεσαι.Δεν είναι αυτός ο τρόπος.Κάνε κάτι για εσένα και ζήτα βοήθεια.Είσαι πολύ νέα για να σου κάνεις κακό, επειδή χρησημοποιείς το σώμα σου σαν σάκο του μποξ.Σε παρακαλώ…ζήτησε βοήθεια και συναισθηματική υποστήριξη. Αυτό χρειάζεσαι στα αλήθεια…και μετά όλα τα άλλα.Καλώς ήρθες στο χώρο των blogs…και καλό κουράγιο.\nΑύγουστος 18, 2013 at 3:48 μμ\t Απάντηση\nΜα το να ζητήσω βοήθεια ή υποστήριξη προϋποθέτει το να μιλήσω ανοιχτά σε κάποιον…\nΑύγουστος 18, 2013 at 8:36 μμ\t Απάντηση\nΟ/Η ToothfairyGardy (@toothfairygardy) λέει:\nΜαράκι σε βρήκα από το σχόλιο που άφησες στο blog μου,\nπολύ όμορφο blog, γράφεις πολύ ωραία.\nΣου εύχομαι ολόψυχα να καταφέρεις να χάσεις τα περιττά\nκιλά σου αφού τόσο σε βασανίζουν αλλά μην καταπονείς τόσο τον εαυτό σου,\nπρέπει να τον αγαπάς και να τον σέβεσαι γιατί αλλιώς δεν θα μπορέσεις να είσαι υγιής. Σε νιώθω 100 % γιατί έχω και εγώ αντίστοιχο πρόβλημα και κανείς δεν με καταλαβαίνει, όλοι με βρίσκουν υπερβολική. Έχω χάσει κι εγώ αρκετές φορές κάποια από τα ενοχλητικά κιλά αλλά ως δια μαγείας τα ξαπαίρνω. Ελπίζω να παίρνω δύναμη από τις αναρτήσεις σου και να αρχίσω ξανά την προσπάθεια.\nΑύγουστος 18, 2013 at 11:05 μμ\t Απάντηση\nΕίναι απίστευτο το πόσο εύκολα όλα τα κιλά που έχουν φύγει γυρνάνε πίσω. Ως δια μαγείας, όπως είπες πολύ σωστά. Χαίρομαι που με καταλαβαίνεις !!!\nΑύγουστος 19, 2013 at 6:43 μμ\t Απάντηση


Ισλάμ « TSOUTSOUNEROS\nΣε έχασα μωρό μου…. Στα Τζαμιά των Αθηνών….\n=== Διεύθυνση: islam.gr === Μέσα Συγκοινωνίας: Για Γουδί — Λεωφορεία: 622, 815 === Γ. Παπανδρέου 87, Γουδί, 15733 Αθήνα === Αλ Ραχμάν Παλαιολόγου 63 Μεταξουργείο, 10438, Αθήνα, πλησίον του σταθμού Ο.Σ.Ε. Λαρίσης και του σταθμού του Μετρό Μεταξουργείο. Όλα τα λεωφορεία που ===>> ΔΙΑΒΑΣΕ ΠΕΡΙΣΣΟΤΕΡΑ


Αμφίρροπα ζευγάρια που θα κριθούν οριακά με φόντο τον μεγάλο τελικό\nτάσαμε αισίως στα ημιτελικά του Παγκοσμίου Κυπέλλου και τα ζευγάρια παρουσιάζουν μεγάλο ενδιαφέρον. Τέσσερις ομάδες, με τις δύο να προέρχονται από την Ευρώπη και τις άλλες δύο από την Λατινική Αμερική, διεκδικούν την συμμετοχή στο μεγάλο τελικό. Η κόπωση των παικτών και οι απουσίες θα παίξουν καθοριστικό ρόλο.\nΒραζιλία - Γερμανία: Βραζιλία και Γερμανία συνθέτουν ένα σπουδαίο ζευγάρι και κανένας δεν μπορεί να βγάλει ασφαλή συμπεράσματα, αλλά και να προβλέψει το ποιος θα σφραγίσει το εισιτήριο για τον τελικό του Μαρακανά. Από την μία πλευρά, η Βραζιλία ξεπέρασε το δύσκολο τεστ της Κολομβίας, αν και αγχώθηκε στα τελευταία λεπτά, χωρίς όμως πάλι να αφήσει καλές εντυπώσεις. Από την άλλη πλευρά, η Γερμανία, με σβησμένες μηχανές, κατόρθωσε να κερδίσει την Γαλλία, όπου πέρα από την φάση του γκολ, τα "πάντσερ" δεν απείλησαν ιδιαίτερα την αντίπαλη εστία. Ο Σκολάρι αντιμετωπίζει προβλήματα απουσιών. Ο σούπερ σταρ της "σελεσάο" Νειμάρ δεν είναι στη διάθεση του, λόγω τραυματισμού, όπως οι Τιάγκο Σίλβα και Ουίλιαν. Θεωρώ πως αυτές οι σημαντικές απουσίες θα επηρεάσουν αρνητικά την ομάδα στο γήπεδο και θα είναι κομβικές. Πέρα από τον Νειμάρ, ο Σκολάρι δεν διαθέτει κάποιον άλλο παίκτη στο ρόστερ με έφεση στο σκοράρισμα. Έναν παίκτη που να μετατρέπει τις φάσεις σε γκολ. Ούτε ο Φρεντ αλλά και ούτε ο Τζο μπορούν να ανταποκριθούν σε αυτό το ρόλο. Κατά συνέπεια, το έργο της διοργανώτριας αναμένεται πολύ πιο δύσκολο, καθώς δύσκολα θα βρει κενούς χώρους στη καλοδουλεμένη αμυντική λειτουργία της Γερμανίας. Η ομάδα του Λεβ δεν μας έχει πείσει για την αγωνιστική της εικόνα στο χορτάρι. Στη πρώτη αγωνιστική, κόντρα στη Πορτογαλία, πάτησε γκάζι για τα καλά, ωστόσο έπειτα δεν έδειξε το ίδιο καλό πρόσωπο. Τα "παντσερ" θα πρέπει να εκμεταλλευτούν τις απουσίες της Βραζιλίας. Εκτιμώ πως θα γίνει ένα παιχνίδι με χαμηλό ρυθμό. Πιστεύω πως αυτός που θα πάρει την πρόκριση θα αναδειχθεί οριακά, ίσως να χρειαστεί και η παράταση, ακόμη και τα πέναλτι. Κατά την άποψή μου καμία ομάδα δεν έχει προβάδισμα. Το παιχνίδι είναι μοιρασμένο.\nΟλλανδία - Αργεντινή: Πολύ δύσκολα τα βρήκε η Ολλανδία απέναντι στη Κόστα Ρίκα, αφού οι δύο ομάδες έπρεπε να πάνε στη διαδικασία των πέναλτι για να λύσουν τις διαφορές τους. Η αλήθεια είναι ότι πίστευα πως η Ολλανδία θα "καθάριζε" την υπόθεση - πρόκριση από το πρώτο ημίχρονο κιόλας και σχετικά εύκολα. Όμως δεν επιβεβαιώθηκα. Οι Ολλανδοί στάθηκαν άτυχοι αφού έχασαν πολλές ευκαιρίες. Στον αντίποδα, η Αργεντινή κέρδισε το "πλούσιο" σύνολο του Βίλμοτς, ωστόσο τώρα θα στερηθεί τις υπηρεσίες του Ντι Μαρία, ο οποίος μαζί με τον Μέσι μπορούσαν να δημιουργήσουν προυποθέσεις για γκολ. Είναι ξεκάθαρο πως η Ολλανδία έχει τον καλύτερο προπονητή της διοργάνωσης, αλλά δεν νομίζω πως αυτό της δίνει σημαντικό προβάδισμα. Αλλά κόντρα στη κακή αμυντική λειτουργία της Αργεντινής, και με τα μπακ που έχουν να αντιμετωπίσουν τον εξαιρετικό Ρόμπεν, έχουν σοβαρές ελπίδες πρόκρισης. Φυσικά και η Αργεντινή έχει δυνατότητες, όμως προσωπικά δεν μου δίνει την αίσθηση πως μπορεί να βάλει "μπλόκο" στην "οράνιε". Πάντως το ζευγάρι είναι αρκετά ισορροπημένο και εξίσου αμφίρροπο, όπως το άλλο. Δεν χωράνε ασφαλής εκτιμήσεις κι εδώ.


Garnier Hyaluron Shot Fresh-Mix Tissue Mask 33gr | Pharm24.gr\nGarnier Hyaluron Shot Fresh-Mix Tissue Mask 33gr\nΥφασμάτινη Μάσκα με Υαλουρονικό Οξύ που Αναπληρώνει την Υγρασία της Επιδερμίδας\nΚΩΔΙΚΟΣ ΠΡΟΪΟΝΤΟΣ: 029677\nGarnier Hyaluron Shot Fresh-Mix Tissue Mask Υφασμάτινη Μάσκα με Υαλουρονικό Οξύ που Αναπληρώνει την Υγρασία της Επιδερμίδας 33gr Ανακαλύψτε την πρώτη DIY μάσκα Garnier Hyalouronic Mask 33gr, από την Garnier. Σε ένα τμήμα είναι μια ενυδατική φόρμου... Περισσότερα\nΑνακαλύψτε την πρώτη DIY μάσκα Garnier Hyalouronic Mask 33gr, από την Garnier. Σε ένα τμήμα είναι μια ενυδατική φόρμουλα, εμπλουτισμένη με υαλουρονικό οξύ, και ξεχωριστά στο άλλο τμήμα είναι μια υπεραπορροφητική, ξηρή μάσκα ιστών φυκών, που περιμένει να εγχυθεί. Ανακατέψτε το όταν θέλετε! Μόλις αναμειχθεί, ο ιστός μετατρέπεται αμέσως σε ένα μαλακό τζελ με μια υφή μαξιλαριού που ταιριάζει στο πρόσωπο για να αναπληρώσει το δέρμα με υγρασία και να αφήσει το δέρμα πιο μαλακό και εύπλαστο.\nΑποδεδειγμένη αποτελεσματικότητα: ** Μετά από 1 εβδομάδα (3 εφαρμογές), το δέρμα αισθάνεται ομαλότερο και πιο υγιές. Μετά από 4 εβδομάδες (12 εφαρμογές), το δέρμα αισθάνεται σταθερότερο και πιο ελαστικό. * ποσότητα ενός φιαλιδίου μπουκαλιών 30ml ορού ** αυτοαξιολόγησης 83 γυναικών.\nΤο προϊόν προστέθηκε στον κατάλογο μας στις: 2019-07-01 15:49:02, τελευταία ενημέρωση: 2020-07-14 03:20:39\nΜαρία Α.- αγοράστηκε στις 21/03/2020\nΤέλεια μάσκα,αφήνει το πρόσωπο πολύ καθαρό,απαλό και ενυδατωμένο!!!\nΘα λάβετε ένα email/sms από το Pharm24.gr μόλις παραλάβουμε ξανά το Garnier Hyaluron Shot Fresh-Mix Tissue Mask Υφασμάτινη Μάσκα με Υαλουρονικό Οξύ που Αναπληρώνει την Υγρασία της Επιδερμίδας 33gr


Βόλος: Ποιος Δουβίκας; Ο Τομ Φαν Βέερτ! (pics+vids)\n10 Ιανουαρίου 20220121\nΤο SDNA γράφει για τον Ολλανδό επιθετικό και πρώτο «πιστόλι» της Super League που έκανε τα βολιώτικα παιδιά να ξεχάσουν γρήγορα τον περυσινό πρώτο σκόρερ τους – Οι…ρίζες του ειδυλλίου με την θεσσαλική ομάδα, τα «ιδιαίτερα» με τον Αχιλλέα Μπέο, οι θητείες σε Ολλανδία – Δανία και το ποδοσφαιρικό είδωλό του.\nΟ Τομ Φαν Βέερτ με το «καλημέρα» της θητείας του στο Βόλο, μπήκε στα παπούτσια του Τάσου Δουβίκα που έφυγε με «φύλλο πορείας» για την Ουτρέχτη και σκοράρει…κατά ριπάς με τη φανέλα της θεσσαλικής ομάδας.\nΤο κοντέρ του Ολλανδού επιθετικού μετά και τα δύο γκολ κόντρα στον Παναθηναϊκό δείχνει συνολικά 10 σε 18 παιχνίδια και με τη συχνότητα που βρίσκει το δρόμο προς τα δίχτυα, είναι καθαρά θέμα χρόνου να ξεπεράσει τα 14 τέρματα που έβγαλε ο Δουβίκας με το βολιώτικο σύλλογο την περασμένη σεζόν.\nΟ («καυτός») Φαν Βέερτ και η «ερωτική» σχέση του με το γκολ, προσφέρουν πολύτιμους βαθμούς στο Βόλο και φέρνουν τον ίδιο στην πρώτη θέση του πίνακα των σκόρερ της Super League.\nΤο ειδύλλιο του Απριλίου και η ξενάγηση\nΚάτι παραπάνω προφανώς και έβλεπαν τα βολιώτικα παιδιά στον Ολλανδό στράικερ και όχι μόνο τον έβαλαν στο…σημάδι, αλλά σήκωσαν μεταγραφικά μανίκια από μήνα Απρίλιο για λογαριασμό του.\nΟ Τομ Φαν Βέερτ ήρθε για ξενάγηση στα μέρη μας με φόντο τον Παγασητικό με τον ίδιο και τη γυναίκά του να μένουν ενθουσιασμένοι με τις ομορφιές της πόλης και τον εξαιρετικό συνδυασμό θάλασσας και βουνού (Πήλιο) που προσφέρει στους επισκέπτες και φυσικά στους μόνιμους κατοίκους της.\nΣυγχρόνως πείστηκε για το πρότζεκτ του Βόλου από τους ανθρώπους της ομάδας, ενώ σημαντικό ρόλο έπαιξαν και οι κατ΄ιδίαν συζητήσεις του με τον Αχιλλέα Μπέο, ο οποίος του ανέλυσε το ρόλο του και τον τρόπο με τον οποίο σχεδιάζει να τον αξιοποιήσει το κλαμπ.\nΣτις έξι πρώτες αγωνιστικές του ελληνικού πρωταθλήματος «ξεκλείδωσε» πέντε φορές τις αντίπαλες άμυνες και χωρίς καμία χρονοτριβή ξεκίνησε την απόσβεση της μεταγραφής τους Θεσσαλούς.\nΠρο των πυλών της Σπόρτινγκ Λισαβόνας\nΤο καλοκαίρι του ΄18 ο Φαν Βέερτ βρέθηκε μια ανάσα πριν από την μεταγραφή στην Σπόρτινγκ Λισαβόνας.\nΩστόσο το deal με την πορτογαλική ομάδα χάλασε την τελευταίσα στιγμή, εξαιτίας του «εμφυλίου» που είχε ξεσπάσει εκείνη την περίοδο στα «Λιοντάρια» μεταξύ της διοίκησης και του κόσμου.\nΠροϊόντος του χρόνου αποχώρησε από την Ολλανδία και την Χρόνινχεν προκειμένου να συνεχίσει την καριέρα του στη Δανία και την Άαλμποργκ.\nΗ εκμάθηση στη Δανία\nΣτη Δανία έμαθε να παίζει και απέναντι σε κλειστές άμυνες κι αυτό είναι κάτι που έπαιξε σημαντικό ρόλο για την άμεση προσαρμογή του στα αγωνιστικά δεδομένα του ελληνικού πρωταθλήματος.\nΜε την Άλμποργκ μέτρησε συνολικά 91 συμμετοχές έχοντας 31 γκολ και 9 ασίστ.\nΗ εξαιρετική σχέση του με τα δίχτυα τον συνόδευε και το διάστημα που κυκλοφορούσε στα ολλανδικά γήπεδα με τις φανέλες των Χρόνινχεν, Ντες Μπος, Εξελσιόρ.\nΣε ηλικία 20 ετών έκανε το ξεπέταγμα του στη Ντεν Μπος, με την οποία τη σεζόν 2010-11 ξεχώρισε με 6 γκολ σε 20 συμμετοχές.\nΤην επόμενη περίοδο (2011-12) υπήρξε ο MVP της ομάδας του με απολογισμό 17 γκολ και 4 ασίστ. Στο ίδιο μήκος κύματος κινήθηκε και την επόμενη χρονιά (2012-13) με 19 γκολ και 4 ασίστ σε 36 παιχνίδια.\nΣτην Εξελσιόρ στα δύο χρόνια της θητείας του, μέτρησε συνολικά 31 γκολ και 6 ασίστ σε 70 συμμετοχές.\nΣτην Χρόνινχεν έπαιξε δύο χρόνια και παρά τους τραυματισμούς που τον ταλαιπώρησαν είχε συνολικά 54 συμμετοχές, 18 γκολ και 4 ασίστ.\nΕίδωλο ο Φαν Νιστελρόϊ\nΤο ποδοσφαιρικό είδωλό του είναι ο Ρουντ Φαν Νίστελροϊ, παρότι στα παιδιά του χρόνια ο Φαν Βέερτ υποστήριζε τον Άγιαξ.\nΤην περίοδο που ο Φαν Νίστελροϊ έπαιζε στην Ντεν Μπος τον παρακολουθούσε και ήθελε να του μοιάσει.\nΠαρότι στην πορεία απέκτησε διαφορετικό στυλ παιχνιδιού από τον σπουδαίο Ολλανδό επιθετικό που προέρχεται από την ίδια περιοχή και ξεκίνησε από την ίδια ομάδα η ικανότητα στο σκοράρισμα μπήκε ως σήμα κατατεθέν στο βιογραφικό του.\nΤο Σάββατο η αναμέτρηση Αστέρας – Βόλος\n21 Ιουλίου 20200325\n24 Νοεμβρίου 20210154\n14 Μαρτίου 20210254


ΑΝΤΙΦΑΣΙΣΤΙΚΟ ΜΕΤΩΠΟ: ΔΉΘΕΝ: Μοναδικό κινηματογραφικό ντοκουμέντο από τη ναζιστ...\nΔΉΘΕΝ: Μοναδικό κινηματογραφικό ντοκουμέντο από τη ναζιστ...\nΔΉΘΕΝ: Μοναδικό κινηματογραφικό ντοκουμέντο από τη ναζιστ...: Μοναδικό κινηματογραφικό ντοκουμέντο από τη ναζιστική θηριωδία - 69 χρόνια από τη σφαγή στο Δίστομο. Δίστομο ''Δεν ...\nΜοναδικό κινηματογραφικό ντοκουμέντο από τη\nναζιστική θηριωδία - 69 χρόνια από τη σφαγή στο\nΔίστομο ''Δεν ξεχνώ''\nΝτοκουμέντα από την Κατοχή by CDemo83\n69 χρόνια συμπηλώρονται σήμερα, Δευτέρα, από την θηριωδία των Ναζί στο Δίστομο.\nΣτις 10 Ιουνίου του 1944, μία φάλαγγα των SS μαζί με άλλες ομάδες Γερμανών στρατιωτών δέχθηκαν επίθεση στην Καταβόθρα από αντάρτες του ΕΛΑΣ και υποχώρησαν μετά από βαριές απώλειες.\nΟι απώλειες των Γερμανών ήταν περίπου 40 νεκροί άνδρες, μεταξύ αυτών και ένας αξιωματικός που εκτελούσε χρέη μεταφραστή, ο οποίος μεταφέρθηκε τραυματισμένος και πέθανε στο Δίστομο, ενώ των Ελλήνων 15 νεκροί.\nΣτη συνέχεια, οι Γερμανοί μπήκαν στο Δίστομο για να εκδικηθούν τους χωρικούς για την ήττα τους από τους αντάρτες.\nΜε εντολή του διοικητή τους, υπολοχαγού Χανς Ζάμπελ, οι Ναζί εκτέλεσαν όποιον βρήκαν μπροστά τους, άνδρες, γυναίκες, ηλικιωμένους και βρέφη μερικών ημερών. Γυναίκες βιάστηκαν πριν δολοφονηθούν, σπίτια πυρπολήθηκαν και όσοι άμαχοι χωρικοί δεν είχαν καταφέρει μέχρι εκείνη τη στιγμή να διαφύγουν έπεσαν θύματα της εκδικητικής μανίας των Ναζί.\nΣυνολικά εκτελέστηκαν 228 άμαχοι, εκ των οποίων οι 117 γυναίκες και 111 άντρες, ανάμεσά τους 53 παιδιά κάτω των 16 χρόνων και βρέφη.\nΤον Αύγουστο του 1949 ομολόγησε την έκταση των γερμανικών θηριωδιών στο Δίστομο, αλλά δικαιολογήθηκε ότι εκτελούσε διαταγές ανωτέρων του. Κατά τη διάρκεια της προφυλάκισης του, ο Ζάμπελ εκδόθηκε προσωρινά στη Δυτική Γερμανία για άλλη υπόθεση, αλλά δεν επέστρεψε ποτέ στην Ελλάδα για να αντιμετωπίσει τις συνέπειες των πράξεών του.\nΟ ηρωικός κινηματογραφιστής των θηριωδιών


Η μεγαλύτερη στρατιωτική άσκηση της Ευρωπαϊκής Ένωσης ΜILEX 19, ξεκινάει σήμερα στη Λάρισα - Ραδιο Ελασσόνα 88.4\nHome / 884 / Ειδήσεις / Λάρισα / Η μεγαλύτερη στρατιωτική άσκηση της Ευρωπαϊκής Ένωσης ΜILEX 19, ξεκινάει σήμερα στη Λάρισα\nΗ μεγαλύτερη στρατιωτική άσκηση της Ευρωπαϊκής Ένωσης ΜILEX 19, ξεκινάει σήμερα στη Λάρισα\n11/04/2019 08:58:00 π.μ.\nΗ ευρωπαϊκή στρατιωτική άσκηση MILEX 19 η οποία είναι η μεγαλύτερης κλίμακας της Ευρωπαϊκής Ένωσης ξεκινάει σήμερα Δευτέρα στη Λάρισα και θα διαρκέσει έως τις 15 Νοεμβρίου στην έδρα του «EL EU-OHQ» στην πόλη μας. Θα συμμετάσχουν πάνω από 130 αξιωματικοί και υπαξιωματικοί από τα κράτη-μέλη της Ευρωπαϊκής Ένωσης.\nΗ άσκηση MILEX 19 έχει εγκριθεί από το Συμβούλιο Εξωτερικών Υποθέσεων της ΕΕ και αφορά διαχείριση κρίσεως. Θυμίζουμε πως ο διοικητής 1ης Στρατιάς και Διοικητής του Ελληνικού Στρατηγείου Επιχειρήσεων Ευρωπαϊκής Ένωσης «EL EU-OHQ», Αντιστράτηγος Φλώρος. Είχε συναντηθεί πριν μερικές ημέρες στις Βρυξέλλες με τον διάδοχο του Μιχαήλ Κωσταράκου, Πρόεδρο της Στρατιωτικής Επιτροπής της Ευρωπαϊκής Ένωσης (CEUMC) στρατηγό Claudio Graziano γι’ αυτόν τον λόγο.\nΠρόκειται στρατιωτική άσκηση η οποία επικεντρώνεται στη λήψη αποφάσεων και το σχεδιασμό σε στρατηγικό και επιχειρησιακό επίπεδο με σκοπό την δημιουργία ευρωπαϊκού στρατού στο πλαίσιο της κοινής πολιτικής εξωτερικών και άμυνας της ΕΕ.\nΘα πραγματοποιηθεί ταυτόχρονα στις Βρυξέλλες, στη Λάρισα και τη Νέα Σάντα Κιλκίς.\nΗ άσκηση επικεντρώνεται στην αλληλεπίδραση μεταξύ της έδρας επιχείρησης της ΕΕ (OHQ), της ΕΕ (FHQ) και το Στρατιωτικό Επιτελείο της ΕΕ (EUMS). Έχουν προσκληθεί τα Ηνωμένα Έθνη να συμμετάσχουν σε αυτή. Στόχος της άσκησης είναι να εξασφαλίσει τον αποτελεσματικό συντονισμό των διαφόρων μέσων της ΕΕ μέσω μιας ολοκληρωμένης προσέγγισης και της περαιτέρω ενίσχυσης της στρατιωτικής ικανότητας της ΕΕ να ανταποκριθεί σε εξωτερικές συγκρούσεις και κρίσεις.


58χρονος πλήρωνε το ενοίκιο οικογένειας για να έχει συντροφιά την ανήλικη...κόρη της\nΠλήρωνε το ενοίκιο μιας φτωχής οικογένειας, με αντάλλαγμα να... δανείζεται την ανήλικη κόρη και να ικανοποιεί πάνω της τις αρρωστημένες ορέξεις του, με τις... ευλογίες της μητέρας της!\nΟ 56χρονος Βολιώτης παιδεραστής, ο οποίος κάθισε στο εδώλιο του Μικτού Ορκωτού Δικαστηρίου Κέρκυρας, καταδικάστηκε σε 20 χρόνια κάθειρξη, ενώ και στη 40χρονη μητέρα του κοριτσιού επιβλήθηκε κάθειρξη 12 ετών για παραμέληση της εποπτείας ανηλίκου. Και οι δύο οδηγήθηκαν στην φυλακή.\nΗ συγκλονιστική υπόθεση είχε αποκαλυφθεί πέρυσι τον Ιούλιο στην Κέρκυρα, όταν οι υπάλληλοι ενός ξενοδοχείου «ξεσκέπασαν» τους πραγματικούς σκοπούς του αδίστακτου 56χρονου που διατηρεί σούπερ μάρκετ στη Νέα Ιωνία Βόλου. Ο επιχειρηματίας είχε πάει για ολιγοήμερες διακοπές στο ξενοδοχείο στην περιοχή Κανόνι και παρουσίασε ως κόρη του το 15χρονο (τότε) κορίτσι που είχε μαζί του. Ομως, άφησε άναυδους τους υπαλλήλους όταν ζήτησε δωμάτιο με... διπλό κρεβάτι!\nΕτσι, άρχισαν να παρακολουθούν διακριτικά τη συμπεριφορά «πατέρα» και «κόρης», για να αντιληφθούν με τρόμο ότι οι υποψίες τους βγήκαν αληθινές και πως δεν επρόκειτο για αθώες οικογενειακές διακοπές. Η συμπεριφορά του κοριτσιού, που ήταν «μαγκωμένο», αγέλαστο και με σκυμμένο το κεφάλι, το γεγονός ότι οι δυο τους δεν βγήκαν παρά ελάχιστα από το δωμάτιο και οι φωνές που άκουσαν κάποια στιγμή μέσα από αυτό, τους έκαναν να δράσουν.\nΕβαλε τις φωνές\nΣύμφωνα με τη δικογραφία, ο επιχειρηματίας φέρεται ότι αποπειράθηκε να βιάσει την ανήλικη, αλλά εκείνη προέβαλε αντίσταση και οι φωνές της έκαναν τους υπαλλήλους του ξενοδοχείου να ενημερώσουν την Αστυνομία. Ο 56χρονος συνελήφθη στο λιμάνι της Κέρκυρας από αστυνομικούς της Ασφάλειας, όταν προσπάθησε να διαφύγει μαζί με την ανήλικη.\nΟπως αποκαλύφθηκε, η 16χρονη (σήμερα) κοπέλα είναι μέλος πενταμελούς οικογένειας από τον Ξηρόκαμπο Βόλου, η οποία ζει στην ανέχεια και εξαρτιόταν σε μεγάλο βαθμό από τα... ευρώ του 56χρονου, που είναι παντρεμένος και πατέρας ενός παιδιού. Το αντάλλαγμα για τη «φιλευσπλαχνία» του ήταν η συντροφιά της μικρής, ενώ φέρεται ότι είχε ασελγήσει και στη μεγαλύτερη κόρη της οικογένειας, που σήμερα είναι 19 ετών!


12 Ιουνίου 2019 17:26:00\nΜόλις κυκλοφόρησε από τις εκδόσεις Μίνωας, σε νέα μετάφραση από τα ρωσικά της Αλεξάνδρας Ιωαννίδου, ένα εμβληματικό έργο που δημοσιεύθηκε για πρώτη φορά τη δεκαετία του 1970, καθιστώντας τον Μπουλγκάκοφ ισάξιο των μεγάλων κλασικών Ντοστογέφσκι, Γκόγκολ, Τολστόι και Τσέχοφ.\n"Ο μετρ και η Μαργαρίτα" αποτελεί αναμφίβολα ένα βιβλίο εξαιρετικά επίκαιρο – όσο επίκαιρα μπορούν και παραμένουν πάντοτε το γέλιο, ο έρωτας και ο αντίκτυπος της εξουσίας στη ζωή των ανθρώπων. Για να ξανασυναντήσει τον άνθρωπο που αγαπά, έναν καταραμένο συγγραφέα κλεισμένο σε άσυλο, η Μαργαρίτα συμφωνεί να παραδώσει την ψυχή της στον Διάβολο.\nΤο μυθιστόρημα "Ο μετρ και η Μαργαρίτα" αποτελεί μια σύγχρονη εκδοχή του μύθου του Φάουστ τοποθετημένη στη Μόσχα της δεκαετίας του 1930 και μια από τις πιο συγκινητικές και δυνατές ιστορίες αγάπης που γράφτηκαν ποτέ.\nΟ συγγραφέας δούλευε το μυθιστόρημα δώδεκα χρόνια εν μέσω απόλυτης κυριαρχίας της σταλινικής γραφειοκρατίας, έχοντας επίγνωση ότι δεν υπήρχε καμία πιθανότητα να δει εν ζωή την έκδοση του βιβλίου του.\n"Ο μετρ και η Μαργαρίτα" είναι, χωρίς καμία αμφιβολία, το βιβλίο του 20ού αιώνα.\nΟ Μιχαήλ Μπουλγκάκοφ γεννήθηκε στις 15 Μαΐου του 1891 στο Κίεβο της σημερινής Ουκρανίας.Ο πατέρας του ήταν καθηγητής της Θεολογικής Ακαδημίας του Κιέβου. Το 1916 πήρε δίπλωμα ιατρικής. Κατά τη διάρκεια του εμφυλίου πολέμου που ακολούθησε την Οκτωβριανή Επανάσταση, ως νεαρός γιατρός, πολέμησε αρχικά με τους Ουκρανούς εθνικιστές, στη συνέχεια στον Κόκκινο Στρατό, για να καταλήξει στις γραμμές της Λευκής Φρουράς εναντίον των μπολσεβίκων.Η εποχή της θητείας του σε ένα απομακρυσμένο νοσοκομείο της ρωσικής επαρχίας τού ενέπνευσε την αριστουργηματική συλλογή διηγημάτων Αναμνήσεις ενός νεαρού γιατρού, στην οποία περιλαμβάνεται και η αυτοβιογραφική περιγραφή της εξάρτησής του από τη μορφίνη, εξάρτηση από την οποία υπέφερε σε όλη του τη ζωή.Από το 1921 ξεκίνησε να δημοσιεύει σε λογοτεχνικά περιοδικά και εφημερίδες της Μόσχας και της Πετρούπολης.\nΕκτός από τα πολύ σημαντικά μυθιστορήματα και τις νουβέλες του (Λευκή Φρουρά, Διαβολιάδα, Καρδιά σκύλου, Η μυθιστορία του κυρίου Μολιέρου), ο Μπουλγκάκοφ αναδείχθηκε σε έναν από τους πιο αγαπητούς θεατρικούς συγγραφείς της χώρας του (Το διαμέρισμα της Ζόγιας, Οι μέρες των Τουρμπίν, Φυγή, Αδάμ και Εύα κ.ά.).\nΠαρά τη δημοτικότητά του, το 1926 οι σοβιετικές μυστικές υπηρεσίες έκαναν την πρώτη έφοδο στο σπίτι του για έρευνα. Έκτοτε οι πιέσεις δεν έπαυσαν ποτέ. Γύρω στο 1930 σταμάτησαν να τυπώνονται τα έργα του, τα θεατρικά του κατέβαιναν από τις σκηνές της χώρας, ενώ κάποια απαγορεύτηκαν.Το 1930 ο Μπουλγκάκοφ απηύθυνε γραπτή έκκληση προς την κυβέρνηση να του επιτραπεί να φύγει απ’ τη χώρα, ενώ το 1931 έγραψε απευθείας στον Στάλιν. Μέχρι το 1939, οπότε και απαγορεύτηκε η παράσταση έργου του (Μπατούμ) που υμνούσε τα νεανικά χρόνια του Στάλιν, ο Μπουλγκάκοφ είχε την ελπίδα πως θα κατάφερνε να φύγει. Μετά την τελευταία αυτή απαγόρευση η κατάσταση της υγείας του επιδεινώθηκε σοβαρά.Εντωμεταξύ, ο συγγραφέας υπαγόρευσε στη γυναίκα του την τελευταία εκδοχή του μυθιστορήματός του "Ο μετρ και η Μαργαρίτα", το οποίο επεξεργαζόταν δώδεκα χρόνια.\nΤο 1940 ο Μπουλγκάκοφ πέθανε σε ηλικία 49 ετών.


Προνόμια σε όσους έχουν εμβολιασθεί: Χωρίς τεστ σε γυμναστήρια και πισίνες - Φωνή Μαλεβιζίου\nΠρονόμια σε όσους έχουν εμβολιασθεί: Χωρίς τεστ σε γυμναστήρια και πισίνες\nΤελευταία Ενημέρωση: 07/05/2021 - 23:21\nΤι εξετάζεται για ταξίδια και μάσκες\nΣτην ενημέρωση ο Νίκος Χαρδαλιάς ερωτήθηκε όπως ήταν αναμενόμενα για τα SMS στο 13033 τα οποία συνεχίζουν να παραμένουν για την ώρα στη ζωή μας. Ο υφυπουργός Πολιτικής Προσταστίας, Νίκος Χαρδαλιάς, εξήγησε τους λόγους που δεν θα αρθεί ακόμη το μέτρο.\n«Με τον ιό δεν έχουμε ξεμπερδέψει, παραμένει αόρατος, παραμένει επικίνδυνος. Η άρση όλων των μέτρων θα γίνεται σταδιακά και με απόλυτη προσήλωση στα επιδημιολογικά δεδομένα.\nΒήμα βήμα θα αφήνουμε πίσω μας τα μέτρα» απάντησε σε σχετική ερώτηση για τα SMS στην ενημέρωση για τον κορονοϊό ο κ. Χαρδαλιάς.\nΆλλωστε στο ίδιο μήκος κύματος ήταν και η κα. Παπαευαγγέλου η οποία τόνισε πως δεν πρέπει να εφησυχάσουμε και να ρισκάρουμε όλα όσα με κόπο αποκτήσαμε έως σήμερα τονίζοντας μάλιστα πως αναμένει τα δεδομένα από τις πασχαλινές μας μετακινήσεις.\nΕξετάζονται «οφέλη» στους εμβολιασμένους\nΗ καθηγήτρια παιδιατρικής Λοιμωξιολογίας, Βάνα Παπαευαγγέλου ανέφερε στην ενημέρωση για τον κορωνοϊό πως: «Θα θέλαμε το ποσοστό των εμβολιασμών να είναι υψηλότερο.\nΈχουν συζητηθεί στην επιτροπή τα οφέλη που θα έπρεπε να έχουν οι εμβολιασμένοι, προκειμένου να μπορούν να συμμετέχουν σε περισσότερες δραστηριότητες.Έχουν συζητηθεί στην επιτροπή τα οφέλη που θα έπρεπε να έχουν οι εμβολιασμένοι, προκειμένου να μπορούν να συμμετέχουν σε περισσότερες δραστηριότητες. Φτιάχνουμε κάποιες οδηγίες για τα οφέλη των εμβολιασθέντων.\nΚαθώς φαίνεται λοιπόν, όσο προχωρούν οι εμβολιασμοί θα δίνεται κάποιο είδους μπόνους στους εμβολιασθέντες, ίσως με τη συμμετοχή τους σε δραστηριότητες όχι με τόσο αυστηρά μέτρα όπως όσοι δεν έχουν εμβολιαστεί. Το επόμενο διάστημα τα bonus αυτά αναμένεται να διευκρινιστούν αναλυτικά.\nΓυμναστήρια μόνο για τους εμβολιασμένους\nΜια πρώτη γεύση των bonus αυτών φαίνεται να παίρνουμε μέσω του αθλητισμού.\n*Για τα ιδιωτικά γυμναστήρια τα μέλη της υποεπιτροπής αθλητισμού θα μελετήσουν το υγειονομικό πρωτόκολλο που έχει κατατεθεί στην ΓΓΑ για παρατηρήσεις, προκειμένου να διερευνηθούν οι συνθήκες επανέναρξης τους π.χ. στην αρχή πιλοτικά μόνο με εμβολιασμένους πολίτες και να γίνει εισήγηση στην Επιτροπή.\n*Από τις 10/5/2021 να κάνουν χρήση κολυμβητηρίων και οι αθλούμενοι πολίτες, με τις ίδιες συνθήκες testing όπως και οι αθλητές, ενώ οι πλήρως εμβολιασμένοι πολίτες δεν χρειάζεται να κάνουν τεστ.\nΜάλιστα εξεταζόταν να μπορούν να μπαίνουν σε θέατρα και μουσεία οι εμβολιασμένοι ωστόσο το σενάριο αυτό εγκαταλείφθηκε καθώς όσοι έχουν κάνει AstraZeneca αναμένουν την δεύτερη δόση άρα δεν έχουν πιστοποιητικό εμβολιασμού γεγονός που θα ήταν άδικο.\nΠληροφορίες κάνουν λόγο επίσης για μη χρήση μάσκας σε εξωτερικούς χώρους αλλά και fast track lane σε αεροδρόμια και ταξίδια.\nγυμναστήρια και πισίνεςεμβολιασμένοιπρονόμια


Ε Μ ΠΡΟ Σ... για Ανάπτυξη !: ΑΣΤΡΑΨΕ ΚΑΙ ΒΡΟΝΤΗΞΕ Ο ΑΝΑΣΤΑΣΙΑΔΗΣ! Για τους εξ Ελλάδος επισκέπτες [ΒΙΝΤΕΟ]\n«Θα ήθελα να παρακαλέσω τους επισκέπτες εξ Ελλάδος να συνειδητοποιήσουν ότι δεν είναι το δικό τους χωριό,η δική τους κωμόπολη,η δική τους πόλη που είναι υπό κατοχή. Ας μην μας πουλούν λοιπόν πατριωτισμό από καθ” έδρας».\nΑφορμή της αντίδρασης Αναστασιάδη ήταν η ομιλία του καθηγητή του Παντείου Πανεπιστημίου Άγγελου Συρίγου στο όγδοο μνημόσυνο του τέως Προέδρου της Δημοκρατίας, Τάσσου Παπαδόπουλου. Ο Αγγελος Συρίγος, σύμβουλος του Νίκου Κοτζιά μεταξύ άλλων είπε: «Για να αποτρέψουμε δυσμενείς εξελίξεις, ακόμη και τυχόν ενσωμάτωση των κατεχομένων στην Τουρκία, καλό είναι να αποφύγουμε με κάθε τρόπο να φθάσουμε σε ένα νέο δημοψήφισμα». «Ας υποθέσουμε ότι η Τουρκία αποφασίζει να προβεί σε ενσωμάτωση», ανέφερε και πρόσθεσε: «θα επιβεβαιώνει και τυπικά την πραγματικότητα που βιώνουμε. Τυχόν ενσωμάτωση θα μας οδηγήσει να αντικρίσουμε κατάματα αυτή την πραγματικότητα που βιώνουμε στο νησί από το 1974. Καυκαλιζόμαστε μήπως πως συνομιλούμε με τους Τ/κ; Μήπως οι Τ/κ κατέχουν την Κύπρο; Η Τουρκία την κατέχει και αυτός είναι ο πραγματικός συνομιλητής της ε/κ πλευράς. Τυχόν ενσωμάτωση θα μας οδηγήσει να αντικρούσουμε κατάματα την πραγματικότητα».


ανοιγει το pc αλλα χωρις εικονα... - Hardware Γενικά - Insomnia.gr\nΑρχική Forums Hardware Hardware Γενικά ανοιγει το pc αλλα χωρις εικονα...\nανοιγει το pc αλλα χωρις εικονα...\nΑπό τον johnmagkaiver, 3 Ιανουαρίου 2013 στο Hardware Γενικά\nκαλημερα.χρονια πολλα και καλη χρονια!\nπαιδια εχω ενα προβλημα με το pc μου.να παρουμε τα πραγματα απο την αρχη πριν περιπου ενα μηνα ειχα ενα προβλημα με το pc και μετα απο ψαξιμο βρηκα οτι εφταιγε η καλωδιοταινια αυτη που παει απο το motherboard στον σκληρο και σε ενα dvd drive.\nαποσυνδεσα αυτη και εβαλα την αλλη που παει απο motherboard στα αλλα 2 drive,και την εβαλα στην πρωτη υποδοχη (αποσυνδεοντας τα 2 "τελευταια" drive). ανοιξε ο υπολογιστης μου αλλα στην στην μαυρη οθονη στο dos κατω απο την αναγνωριση συσκευων εγραφε το παρακατω\nεχτες ειμαι σε εναν φιλο και τον ρωταω εχεις καμια καλωδιοταινια? μου λεει ναι\n(αν και πιστευω οτι η καλωδιοταινιες δεν ειναι ιδιες για αυτο και το μηνυμα που εβγαζε ο υπολογιστης),λεω θα την βαλω και βλεπουμε. επιστρεφω σπιτι βαζω την καλωδιοταινια στην πρωτη θεση με τον σκληρο και την αλλη εκει που ηταν στην αρχη,ανοιγω τον υπολογιστη αλλα η οθονη δεν δειχνει τιποτα η οθονη μενει σε αναμονη. απο εκεινη την στιγμη οτι και αν δοκιμασα δεν αλλαξε κατι. δοκιμασα να τα βαλω οπως τα ειχα ,δοκιμασα να βγαλω καλωδια μνημες, να βγαλω την μπαταρια απο την motherbord τιποτα.\nκαμια βοηθεια παιδια?\nΤοποθεσία crete iraklio\nβγαλε την μπαταρια της μητρικης αστο ετσι κανα 15λεπτο,ανοιξε τον υπολογιστη χωρις μπαταρια να ακουσεις τα ανεμηστηρια να δουλευουν κλειστον μετα απο ενα λεπτο και ξαναβαλε την μπαταρια!ξαναανοιξε τον και μπες μπιος και φτιαξε τις ρυθμισεις να μπουταρει απο τον δισκο που εχεις το λογισμικο!!!και πες τι εγινε\nΝα προσθεσω μονο οτι θα δοκιμαζα να συνδεσω μονο τον σκληρο μου, αμα ημουνα στην θεση σου. Αμα ξεκινησει και δολευει δοκιμαζεις να βάλεις και τα υπολοιπα.\nαν και το ειχα αφησει ωρες χωρις μπαταρια και μετα το ανοιξα χωρις αυτην χωρις καμια αλλαγη θα το κανω και παλι και θα σου πω.\nθα δοκιμασω και να συνδεσω μονο τον σκληρο ποτε δεν ξερεις.\nελενξε και το πινακι του δισκου να ειναι στο μαστερ αμα το χεις πειραξει θα χεις προβλημα!\nθα το δω αν και δεν το εχω πειραξει.\nτα εκανα . καμια διαφορα παλι τα ιδια.\ngamer hd 48\nμε ολο το σεβασμο για ποσο παλιο υπολογιστή μιλάμε ? καλωδιοταινια ενοεις το σατα?https://www.google.gr/search?q=%CF%83%CE%B1%CF%84%CE%B1+%CE%BA%CE%B1%CE%BB%CF%89%CE%B4%CE%B9%CE%BF&sugexp=chrome,mod%3D8&um=1&ie=UTF-8&hl=el&tbm=isch&source=og&sa=N&tab=wi&ei=84XlUOnzCujk4QTozIGgDg&biw=1920&bih=955&sei=9IXlUPLpJqSk4gT0zICYCg\n10ετιας καλωδιοταινια ide ata αν το λεω σωστο.\nλες τις παλιες, μηπως τελικα το προβλημα ειναι με αυτες;\nΥπήρχαν δύο ειδών PATA (Parallel ATA) καλώδια. To 40αρι και το μεταγενέστερο 80αρι. Ίδιο σε πλάτος αλλά λόγω ότι είχε διπλάσια καλώδια, ήταν πολύ πιο μικρά και πυκνά.\nΤο πρώτο υποστήριζε μέχρι ΑΤΑ-4 (AKA UDMA/33). Από ATA-5 (AKA UDMA/66) ήθελε 80αρι καλώδιο. Οι τελευταίοι IDE δίσκοι ήταν ATA-7 (UDMA/166). Κανένα CD/DVD (R ή RW) δεν χρειαζόταν 80αρι. Μάλιστα κατά ένα περίεργο λόγο παίζαν καλύτερα με 40αρια καλώδια (ειδικότερα κατά τις εγγραφές, κατά μία έννοια μπούκωνε η γραμμή)\n(όποιος θέλει παραπάνω για τα PATA εδώ http://en.wikipedia.org/wiki/Parallel_ATA)\nΤο καλώδιο όμως είναι τελείως άσχετο με το αν θα ποστάρει η μητρική σου. Το πολύ-πολύ αν δεν δουλεύει σωστά να μην βλέπει τον σκληρό. Αλλά το post θα το έκανε κανονικά.\nΑν είσαι σίγουρος ότι έκανες σωστό bios-reset (φαντάζομαι όσο είχες έξω την μπαταρία, το καλώδιο τροφοδοσίας δεν ήταν πάνω στο PSU, έ?) τότε πας για α) PSU β) μητρική.\nπαιδια μετα το τελευταιο μηνυμα που εγραψα εφυγα. γυρισα πριν περιπου μια ωρα και εκανα μια απο τα ιδια ... και ειμαι τυχερος το pc πηρε μπροστα κανονικα εβαλα παλι τις μνημες πανω κανενα προβλημα.\nσας ευχαριστω πολυ για την βοηθεια σας.\nninos30 το καλωδιο που ειχε που αναφερω οτι εχει χαλασει ειναι οπως στην φωτο το 80αρι και τωρα εχω βαλει το αλλο που ειναι 40αρι για αυτο μαλλον βγαζει και το μηνυμα που αναφερω.\nπαιδια να κανω μια χαζη ερωτηση?\nαυτα τα καλωδια μηπως τα πουλανε με το "μετρο" και μπορω να παρω ξεχωριστα τα φις ωστε να φτιαξω το καλωδιο στο μηκος που το χρειαζομαι ακριβως? γιατι ξερετε αυτα τα καλωδια δεν ειναι καθολου βολικα μεσα στον υπολογιστη.\nκαι ναι οταν εβγαζα την μπαταρια φυσικα δεν ειχα πανω το ρευμα.\nκοιτα δεν τα πουλανε με το μετρο διοτι δεν μπορεις να τα κοβεις χδ\nετοιμα μεγαλα υπαρχουν ομως\nδεν θελω μεγαλο,μικρο θελω.


ΑΝ ΔΕΝ ΥΠΗΡΧΑΝ ΟΙ ΔΑΣΚΑΛΟΙ: Ιουλίου 2012\nΡίλκε Γήτεμα φιδιών(ΜΕΤΑΦΡΑΣΗ ΧΡΥΣΟΥΛΑ ΠΑΠΑΤΕΡΠΟΥ-ΠΑΤΡΩΝΟΥ)\nΌταν στην αγορά, βαυκαλιζόμενος, ο γητευτής\nπαίζει την κολοκύνθινη φλογέρα, που γοητεύει και νανουρίζει,\nμπορεί και να συμβεί, έναν ακροατή\nνα προσελκύσει, που, απ` των παραπηγμάτων\nτην οχλοβοή στον κύκλο της φλογέρας του σιμώνει,\nη οποία θέλει, και θέλει και θέλει και πετυχαίνει,\nτο ερπετό μεσ` στο καλάθι του να υψωθεί\nκι αυτή την ακαμψία του με λόγια κολακευτικά να μαλακώσει,\nεναλλάξ όλο και πιο γρήγορα και πιο τυφλά\nμ` αυτό, που και τρομάζει και τεντώνει, και μ` αυτό, που\nκαι μια ματιά και μόνο του αρκεί: έτσι ο Ινδός σου\nέχει ενσταλάξει κάτι παράξενο,\nπου μέσα του εσύ πεθαίνεις Είναι σαν να σε καταπλάκωσε\nπυρακτωμένος ουρανός. Μια διαρραγή περνά\nμές` απ` το πρόσωπό σου. Μπαχαρικά απλώνονται\nστην βόρεια ανάμνησή σου,\nπου διόλου δεν σε βοηθούν. Νεράιδες δεν σου δίνουνε δυνάμεις,\nο ήλιος ψήνει, πέφτει ο πυρετός και διάνα πετυχαίνει`\nαπό κακιά χαρά ίσια ορθώνονται οι στύρακες,\nκαι μεσ` στα φίδια λαμποκοπά το δηλητήριο.\nΑναρτήθηκε από Κώστας Χατζηφωτιάδης στις 7/31/2012 06:23:00 μ.μ. Δεν υπάρχουν σχόλια:\nΗ Δημοκρατία σε βράση\nΗμερομηνία δημοσίευσης: 24/07/2012\nΤο 424 π.Χ., ενώ μαίνεται ο Πελοποννησιακός πόλεμος, ένας νεαρός ποιητής, είκοσι πέντε, το πολύ, χρόνων, που έως τότε πρέπει να υποθέσουμε ότι φιλοδοξούσε να διακριθεί μάλλον στην τραγωδία, οργισμένος με την πολιτική κατάσταση της πατρίδας του που βαδίζει στην καταστροφή στα χέρια αδίστακτων δημαγωγών, παρουσιάζει την πρώτη κωμωδία του, με τον τίτλο Ιππής. Η επιλογή του αυτή τον ακολουθεί σε όλη του τη ζωή: γράφει κωμωδίες που είναι (κατά τον Cornford και άλλους) ανεστραμμένες τραγωδίες. Πρόκειται, βέβαια, για τον Αριστοφάνη.\n«Ιππής» του Αριστοφάνη σε σκηνοθεσία Στ. Φασουλή στην Επίδαυρο\nΣτους Ιππής ο ηλικιωμένος, άβουλος «Δήμος» (δηλαδή ο λαός των Αθηνών), άγεται και φέρεται από έναν «πονηρό δούλο» (τον, πρώην βυρσοδέψη, δημαγωγό Κλέωνα), που του έχει πάρει τον αέρα και τον κάνει ό,τι θέλει. Ο κωμωδιογράφος προτείνει, προβοκατόρικα, ως μόνο «φάρμακο» κατά της ασυδοσίας του Κλέωνα... την ψήφιση ως ηγέτη ενός... ακόμη πιο φαύλου, αδίστακτου και διεφθαρμένου πολιτικού, για να τον αντιμετωπίσει στην Εκκλησία του Δήμου... Και ως τέτοιος επιλέγεται ένας εντελώς αγράμματος, λούμπεν πλανόδιος πωλητής αλλαντικών («αλλαντοπώλης»), που κατορθώνει, με την προσωρινή συμμαχία των «Ιππέων» (της αριστοκρατικής μερίδας του «Δήμου»), να εκτοπίσει τον πρώτο, να πάρει τη θέση του και να «συνεφέρει» τον ετοιμοθάνατο Δήμο. Λένε, όσοι φιλόλογοι και ερμηνευτές επιμένουν ακόμη να βλέπουν ένα «αίσιο τέλος» σε αυτήν την πικρόχολη, δηλητηριώδη σάτιρα.\nΥπάρχει, πράγματι, πρόβλημα εδώ, καθώς ο Αριστοφάνης «ξεχνά», υποτίθεται, τα κουσούρια του καινούργιου ηγέτη και τον παρουσιάζει πια ως σωτήρα της πόλης... με το καινούργιο του όνομα: «Αγοράκριτος». Έχουν προταθεί διάφορες εκδοχές, ελάχιστα πειστικές. Επειδή το πρόβλημα δεν είναι του Αριστοφάνη αλλά των ερμηνευτών του, που δεν αντιλαμβάνονται την έξοδο του έργου ως παρωδία και την παίρνουν, πάντα, «τοις μετρητοίς». Η αντίφαση αίρεται αυτομάτως αν μεταβούμε στα μυθικά συμφραζόμενα. Ο «Δήμος» «ξανανιώνει» μόλις περάσει από την τελετουργική δοκιμασία του... βρασίματός του μέσα σε μια χύτρα! Και αυτό, ασφαλώς, μας παραπέμπει στο μύθο των θυγατέρων του Πελία, που πείσθηκαν από τη Μήδεια να βράσουν τον πατέρα τους σε ένα καζάνι, για να ξαναβρεί τη νιότη του! Μόνο που ο Πελίας δεν ξαναβρήκε τη νιότη του με αυτόν τον τρόπο... Έγινε, απλώς, βραστός! Σε αυτό το σαρκαστικό τέλος, προφανές για τους αρχαίους θεατές, είναι «βιδωμένο» ολόκληρο το έργο. Πρόκειται για το πιο ανελέητο, ριζικό και απελπισμένο πολιτικό μανιφέστο που μας άφησαν οι αρχαίοι καιροί... Μόνο κλασική κωμωδία δεν είναι!\nΗ σκηνοθεσία του Σταμάτη Φασουλή στο (σχεδόν γεμάτο) θέατρο της Επιδαύρου (μια συμπαραγωγή του ΚΘΒΕ και του Θεάτρου Ακροπόλ) δεν θέλησε ή δεν μπόρεσε να πάρει το μήνυμα. Έδωσε (σε μετάφραση και διασκευή του ίδιου) ένα μάλλον εύπεπτο καλοκαιρινό θέαμα, με αίσιο, πανηγυριώτικο τέλος: μια σχεδόν ανώδυνη, φλύαρη παρέλαση άδειων κοστουμιών, με φτερά ή χωρίς, του τύπου, πάλι, «το κλουβί με τις τρελές». Ο Φιλιππίδης κάνει ατελείωτες «φιοριτούρες», ο Ζουγανέλης βαρύς, με περιβολή και με ύφος... αταμάνου αρχηγού Κοζάκων. Γιατί; Χάθηκαν οι ιθαγενείς «φύλαρχοι»; Ο χορός... από άλλη ράτσα... εξωγήινος (κοστούμια Παντελιδάκη). Πάλι ρωτώ, γιατί; Μας έλειψαν οι ντόπιες πολιτικές «φυλές»; Το σκηνικό του Παντελιδάκη παραπέμπει στο δύσμορφο μέγαρο του Δήμου, της Λιοσίων, αλλά μένει μόνο. Οι μουσικές (Γιώργος Χριστιανάκης) μελαγχολικές, τα υπόλοιπα, όλα, μέτρια.\nΑναρτήθηκε από Κώστας Χατζηφωτιάδης στις 7/25/2012 11:42:00 π.μ. Δεν υπάρχουν σχόλια:\nΕτικέτες ΘΕΑΤΡΟ, TEXNH\nΑναρτήθηκε από Κώστας Χατζηφωτιάδης στις 7/21/2012 03:50:00 μ.μ. Δεν υπάρχουν σχόλια:\nΗ καρδιά πρόδωσε τον ποδηλάτη\nΤον Απρίλιο ο Κινέζος Τσεν Γκουάν Μινγκ περνούσε έξω από τη Λάρισα με προορισμό την Αθήνα... Δεν ήταν ο τελευταίος σταθμός του γέροντα η Ολυμπιακή πόλη του 2004. Αρχισε το ταξίδι του από το Πεκίνο με ένα βαρύ... τρίκυκλο κόκκινο ποδήλατο -που είχε και σκέπαστρο για να τον προστατεύει από τη βροχή και τον ήλιο- με σκοπό να φτάσει στο Λονδίνο. «Από το 2001 πρεσβευτής Καλής Θελήσεως έως το Λονδίνο», έγραφε το ποδήλατό του...\nΕκτοτε τα νέα του χάθηκαν στους ευρωπαϊκούς δρόμους, εκεί όπου έσβησε για ένα αντίστοιχο εγχείρημα ο Σέρβος Μίλοραντ Μάτζκιτς. Ο 65χρονος καθηγητής Φυσικής Αγωγής θέλησε να ταξιδέψει με το ποδήλατό του από τον Νόβισαντ έως την πρωτεύουσα της Αγγλίας για τους Ολυμπιακούς Αγώνες, όμως τον πρόδωσε η καρδιά του και δεν πραγματοποίησε τη μεγάλη του επιθυμία.\nΝαι, αυτή ήταν και την είχε εκμυστηρευθεί στους συνοδοιπόρους του, που θα του έκαναν παρέα στην τελευταία του τρέλα!\nΟ Μάτζκιτς λάτρευε τον αθλητισμό και δεν ήταν αυτή η πρώτη φορά που ανέβηκε στο ποδήλατό του για να ταξιδέψει με προορισμό μια πόλη που φιλοξενούσε μια μεγάλη διοργάνωση. Με τον ίδιο τρόπο έφτασε το 2004 στην Αθήνα και το 2008 στο Πεκίνο (7.430 χλμ.)! Το 2003 κάλυψε 2.640 χιλιόμετρα με το ποδήλατό του, για να φτάσει στη Στοκχόλμη, προκειμένου να παρακολουθήσει το Ευρωπαϊκό Πρωτάθλημα Μπάσκετ.\nΟ Σέρβος καθηγητής άφησε την τελευταία του πνοή στην Ουγγαρία, καθώς υπέστη καρδιακή προσβολή. Παρά το γεγονός ότι του παρασχέθηκε άμεσα ιατρική βοήθεια (στην περιοχή όπου συνέβη το μοιραίο έσπευσε ελικόπτερο με γιατρούς), δεν διατηρήθηκε στη ζωή.\nΟι φίλοι του, με τους οποίους άρχισε αυτό το μεγάλο ταξίδι προς το Λονδίνο, αποφάσισαν να συνεχίσουν την πορεία τους ακάθεκτοι, καθώς, όπως τόνισαν, αυτή θα ήταν και η επιθυμία του Μίλοραντ Μάτζκιτς, που ανέβηκε στο ποδήλατό του λέγοντας ότι για τελευταία φορά θα κατευθυνθεί έτσι προς μια διοργανώτρια πόλη...\nΑναρτήθηκε από Κώστας Χατζηφωτιάδης στις 7/19/2012 03:44:00 μ.μ. Δεν υπάρχουν σχόλια:\nΕτικέτες ΑΘΛΗΤΙΣΜΟΣ, ΠΟΔΗΛΑΤΟ\nΗμερομηνία δημοσίευσης: 17/07/2012\nΞανά στο κρεβάτι του Προκρούστη η Παιδεία, καθώς «ειδικοί» (βλέπε ΚΕΠΕ) και επιτελεία εντός και εκτός υπουργείων θεωρούν ότι η εκπαίδευση «αντέχει» να χάσει κι άλλους πόρους. Σύμφωνα με εισήγηση του ΚΕΠΕ, η οποία εξετάζεται στις διαδοχικές κυβερνητικές συσκέψεις, ο προϋπολογισμός για την Παιδεία μπορεί να μειωθεί κατά πολλές εκατοντάδες εκατομμύρια! Μάλιστα, ένα από τα «ισοδύναμα» προβλέπει και την επιβολή διδάκτρων στους φοιτητές που έχουν ξεπεράσει το χρονικό όριο των σπουδών τους, πρόταση που δεν έχει διαψευστεί!\nΕπισήμως, τα στελέχη του υπουργείου Παιδείας τηρούν σιγή ιχθύος. Ούτε διαψεύδουν ούτε επιβεβαιώνουν τις περικοπές-μαμούθ που σχεδιάζονται για την Παιδεία και θα «κλείσουν» μαζί με τα υπόλοιπα μέτρα, αύριο Τετάρτη. Πάντως, η πρόταση για την επιβολή διδάκτρων σε ΑΕΙ-ΤΕΙ φορτώνεται στην τρόικα, όπως συνέβη και με την κατάργηση των συλλογικών συμβάσεων και του κατώτερου μισθού, κατά την προηγούμενη «διαπραγμάτευση». Αυτό σημαίνει ότι όχι μόνο υπάρχει πρόταση, αλλά ενδεχομένως να έχει ριφθεί ο κύβος για την κατάργηση της δωρεάν φοίτησης στην ανώτατη εκπαίδευση, ανεξάρτητα από τα έτη σπουδών. Σχετική ρύθμιση υπήρχε σε ένα από τα σχέδια νόμου που είχε ετοιμάσει η Αν. Διαμαντοπούλου.\nΗ αποκάλυψη αυτής της ρύθμισης (από την "Αυγή") είχε προκαλέσει θύελλα αντιδράσεων, με αποτέλεσμα η τότε υπουργός Παιδείας να αναγκαστεί σε υποχώρηση, αναθέτοντας την απόφαση για το μέλλον των «αιώνιων» φοιτητών στα Συμβούλια Διοίκησης. Το πρόβλημα για την κυβέρνηση είναι ότι σε κανένα ίδρυμα δεν έχει συγκροτηθεί Συμβούλιο Διοίκησης και πολύ περισσότερο δεν έχει φτιαχτεί Οργανισμός, οπότε η ρύθμιση αυτή εγείρει άμεσα συνταγματικά προβλήματα, που όμως -όπως έχει δείξει η εμπειρία- δεν είναι ανυπέρβλητα ούτε για την κυβέρνηση ούτε για την τρόικα. Αν βρεθεί τελικώς η φόρμουλα, η επιβολή διδάκτρων στους φοιτητές που έχουν υπερβεί τη διάρκεια των σπουδών τους θα είναι ένα άμεσο εισπρακτικό μέτρο, καθώς χιλιάδες οικογένειες θα βρεθούν προ του εκβιαστικού διλήμματος ή «πληρώνω» ή το παιδί μου χάνει τη φοιτητική του ιδιότητα.\nΤαυτοχρόνως, τίποτα δεν διασφαλίζει ότι, σε επόμενη φάση, το μέτρο των διδάκτρων δεν θα επεκταθεί στο σύνολο του φοιτητικού πληθυσμού, προκειμένου η Ελλάδα να τελειώνει και με αυτή την... ιερή αγελάδα, όπως δήλωνε κάποτε πρωτοκλασάτο στέλεχος του ΠΑΣΟΚ.\nΗ πρόταση γίνεται ακόμη πιο βάσιμη, δεδομένου ότι οι περικοπές στα λειτουργικά έξοδα της εκπαίδευσης είναι τέτοιες που δεν αφήνουν περιθώρια για νέες μειώσεις και τα σχέδια για τη δραστική μείωση της ανώτατης εκπαίδευσης, τόσο σε φοιτητές όσο και σε ιδρύματα, δεν έχουν άμεσο αποτέλεσμα. Με άλλα λόγια, μπορούν να αποδώσουν από το 2015 και μετά. Το ίδιο ισχύει και για τις συγχωνεύσεις σχολικών μονάδων, που θα έπρεπε ήδη να έχουν αποφασιστεί για να αποδώσουν έσοδα.\nΝα σημειωθεί ότι το υπουργείο Παιδείας εμφανίζεται πολύ φειδωλό στις προβλέψεις του για το τι μπορεί να κόψει, τονίζοντας με νόημα ότι το 90% του προϋπολογισμού του πηγαίνει στη μισθοδοσία εκπαιδευτικών. Με βάση τα παραπάνω, το υπουργείο Παιδείας υποστηρίζει ότι μπορεί να εξοικονομήσει μόνο 50 εκατ. ευρώ, που θα προέλθουν κυρίως από τη συγχώνευση με το υπουργείο Πολιτισμού. Οπότε τα περιθώρια στενεύουν ακόμη περισσότερο και καταλήγουν ή σε άμεσα εισπρακτικά μέτρα, όπως αυτό των διδάκτρων, που πλέον χτυπούν τη ρίζα της ανώτατης εκπαίδευσης, ή σε ένα πρόγραμμα περικοπών - μαμούθ του εκπαιδευτικού προσωπικού και της μισθοδοσίας του. Μπορεί και τα δύο.\nΑναρτήθηκε από Κώστας Χατζηφωτιάδης στις 7/17/2012 12:33:00 μ.μ. Δεν υπάρχουν σχόλια:\nΗ ΟΜΑΔΑ BLITZ εμφανίστηκε, αν δεν κάνω λάθος, σαν μια ομάδα ριζοσπαστών του θεάτρου, με προγραμματικές δηλώσεις που υπόσχονταν την κατεδάφιση κάθε "κατεστημένης" θεατρικής μορφής και την ανάδειξη ενός θεάματος μικτού, βασισμένου στον αυτοσχεδιασμό, στη σωματικότητα, στον αυτόματο συνειρμό, στην έμπνευση της στιγμής και στο πνεύμα της "παρέας". Καταπιάστηκαν και με τα μεγάλα κείμενα, με σκοπό να τα "κατεδαφίσουν" δημιουργώντας, έτσι, χώρο για να αναπτυχθεί, ανεμπόδιστο, το "καινούργιο". Ένα από τα "θύματά" τους υπήρξε, πρόπερσι, και ο "Φάουστ" του Γκαίτε, στον οποίο "έβγαλαν τη γλώσσα", χωρίς να δώσουν, όμως το "καινούργιο". Στη φετεινή χρονιά καταπιάστηκαν με τον "Δον Κιχώτη", με την ίδια φιλοδοξία: "διατηρώντας μια ικανή απόσταση από το μυθιστόρημα του Θερβάντες και από τις ιδέες και ιδεοληψίες που ακολουθούν τον ήρωα μέχρι σήμερα, να ανασυνθέσουν τον μύθο, αφαιρώντας το ιδεαλιστικό του περίβλημα", κατά τη δήλωσή τους. (Σκηνοθεσία - δραματουργία Γιώργος Βαλαής, Αγγελική Παπούλια, Χρήστος Πασσαλής). Ας δούμε τι, πράγματι, πέτυχαν. Προκαταρκτικά θα πω ότι ο "Δον Κιχώτης" όχι μόνο συνηθίζει να αντιστέκεται σε όλες στις προσπάθειες αναίρεσής του, αλλά, αντίθετα, κατορθώνει να επιβάλλει πάντα τη δική του λογική. Έτσι και στην παράσταση των "παιδιών". Τους "βγήκε", ίσως χωρίς να το καταλαβαίνουν κι οι ίδιοι, "δονκιχωτικότερος" από όσο προέβλεπαν. Επειδή το έργο αυτό του Θερβάντες, αντίθετα με τον σοβαρό και μελαγχολικό "Φάουστ", εμπεριέχει την ανατροπή του. Αφαιρεί από μόνο του κάθε "ιδεαλιστικό περίβλημα" που του "φορούν" οι εκάστοτε επαϊοντες. Έτσι, όταν επιχειρείς να το ανατρέψεις, ξαναστέκει στα πόδια του και "σου βγάζει γλώσσα".\nΜια παράσταση - περφόμανς των BLITZ\nΠέρα από αυτά, για να σοβαρευτούμε λίγο, η παράσταση των BLITZ παρότι "πέταξε" το σύνολο σχεδόν του μυθιστορηματικού υλικού, διαφύλαξε τον ουσιώδη πυρήνα του έργου στις τρεις ή τέσσερις επαναλαμβανόμενες "δονκιχωτικές" ατάκες τις οποίες επέλεξαν οι συντελεστές για να χτίσουν, αποκλειστικά γύρω από αυτές, την παράσταση τους. Και, αυτό, πιστεύω ότι δεν έγινε εντελώς τυχαία. "Κάτι", σίγουρα, τους οδηγούσε. Να υποθέσω ότι ήταν η μεγάλη αγάπη τους για το κείμενο, και ας μην ομολογείται, που "έσωσε" το πράγμα. Μαζί με το ισχυρό τους, οπωσδήποτε, ένστικτο, που "μυρίστηκε" τα άφαντα "ίχνη" του ήρωα. Κατάλαβαν από πού έρχεται, πού πηγαίνει. Τον πήραν το κατόπι, και τους "έβγαλε", άσφαλτα στο μυθικό "ξέφωτο" του πρώτου μέρους. Εκεί όπου, ο Δον Κιχώτης, δίπλα σε ένα γάργαρο ρυάκι, μέσα σε ένα ειδυλλιακό, παραδείσιο τοπίο κάνει τον "κανόνα" του και ονειρεύεται, προφέροντας τα πιο κάτω λόγια : "Ευτυχισμένοι καιροί και μακάριοι αιώνες, τότε που δεν υπήρχαν ακόμη σε καμία γλώσσα οι λέξεις 'δικό μου και δικό σου'...". Τα λόγια αυτά, προφερόμενα επαναληπτικά και με έμφαση μέσα σε ένα σπαραγμένο κόσμο διχόνοιας και μίσους, ήταν ο ουσιώδης πυρήνας της παράστασης των "παιδιών", που έδωσαν με αυτά, χωρίς να το ξέρουν ίσως, μια δική τους, πρωτότυπη δονκιχωτική εκδοχή ενός "μύθου" που μας έρχεται από την Άπω Ανατολή.\n(Σε μια υπό δημοσίευση μελέτη μου ισχυρίζομαι ότι ο Δον Κιχώτης δεν είναι ένας αυτόχθων ήρως της Δύσης, αλλά "κρατάει" εξ Ανατολών. Ένας αρχαίος, Ινδικός "βίος" του Βούδα, ταξιδεύοντας προς Δυσμάς με τα καραβάνια, παραφράστηκε τον 7ο αιώνα μ.Χ. από τον Άγιο Ιωάννη Δαμασκηνό, μεταφέρθηκε στα ελληνικά και ενσωματώθηκε στη χριστιανική παράδοση. Πρόκειται για το "ψυχωφελές" αφήγημα "Βαρλαάμ και Ιωάσαφ, που ιστορεί τις περιπέτειες δυο περιπλανώμενων ασκητών, για να "φωτίσουν" τον κόσμο. Το κείμενο αυτό μεταφράστηκε στη συνέχεια στα λατινικά και πέρασε στις τοπικές γλώσσες, για να γίνει ένα δημοφιλές ανάγνωσμα σε όλον τον Μεσαίωνα και στην πρώιμη Αναγέννηση. Ο "Δον Κιχώτης" περιλαμβάνει, έτσι, πλην άλλων ένα ολόκληρο κομμάτι του πρωτότυπου, "Βίου του Βούδα", που είναι το πιο πάνω κεφάλαιο της "στάσης" του ήρωα στο ξέφωτο, δίπλα στο ρυάκι. Όπου ο ήρωάς μας κάνει τον "κανόνα" του, και ονειρεύεται: την παραδείσια ακτημοσύνη και την ηλικία της αθωότητας της γλώσσας, πριν διχάσει ανεπανόρθωτα, με τις κτητικές της αντωνυμίες κ.λπ. τον κόσμο.\nΗ παράσταση των BLITZ, τοποθετώντας τον περιπλανώμενο ήρωα να προφέρει αυτά τα λόγια, επίμονα, ξανά και ξανά, μέσα σε έναν κατεστραμμένο κόσμο εικαστικής και μάταιης ομορφιάς, που παρέπεμπε διαρκώς σε πίνακες του Γκόγια και στους πρόσφατους πόλεμους της "γειτονιάς" μας κηρυγμένους ή ακήρυκτους, ήταν αυτό ακριβώς που περιέγραψα πιο πάνω. Είδε και έδωσε "τη μοναξιά του ήρωα που διασχίζει έναν σκληρό και ακατανόητο κόσμο. Την πραγματική περιπέτεια της ύπαρξης, ανεξαρτήτως εποχής". Με τα θαυμάσια σκηνικά - κοστούμια "της ερημίας" (Εύα Μανιδάκη) και τους σκιώδεις φωτισμούς του Τάσου Παπαρούπα. Με έναν θαυμάσιο Νίκο Φλέσσα μια φωτεινότατη Αγγελική Παπούλια και δεκαπέντε άλλους ικανούς ηθοποιούς.\nΑναρτήθηκε από Κώστας Χατζηφωτιάδης στις 7/15/2012 12:58:00 μ.μ. Δεν υπάρχουν σχόλια:\nΗ παιδεία και ο πολιτισμός νικούν το φόβο\n«Η παιδεία και ο πολιτισμός νικούν το φόβο» - Συνέντευξη του Β. Θεοδωρόπουλου στην Εποχή\n"Το χειρότερο πράγμα είναι ο φόβος και θεωρώ πολιτικά και ανθρώπινα αναξιοπρεπές και απαράδεκτο να πανικοβάλλουν τον κόσμο για να επιβληθούν"\nΤο Θέατρο του Νέου Κόσμου για την παρθενική του εμφάνιση στην Επίδαυρο διαλέγει τις «Εκκλησιάζουσες». Ο σκηνοθέτης Βαγγέλης Θεοδωρόπουλος επανέρχεται στον Αριστοφάνη έπειτα από επτά χρόνια, με ένα έργο του ποιητή στο οποίο αυτός καταδικάζει την κατάρρευση παραδοσιακών πολιτικών αξιών (συμμετοχή, ενδιαφέρον και αγάπη για την πόλη, προτεραιότητα των συμφερόντων της πόλης, ανιδιοτέλεια), την έκπτωση δηλαδή της έννοιας του πολίτη. Τι θα μπορούσε να είναι περισσότερο τρομαχτικό και επικίνδυνο για την πατριαρχική κοινωνία της Αθήνας, όταν οι Αθηναίοι άνδρες πολίτες εγκαταλείπουν την πολιτική ή βλέπουν τη συμμετοχή στη Βουλή μόνο για να κερδίσουν τη χρηματική αποζημίωση; Μα -ω φρίκη!- να πάρουν την εξουσία οι γυναίκες και να ανατρέψουν κάθε δεδομένο στη ζωή της πόλης. Ο Θεοδωρόπουλος «διαβάζει» τις «Εκκλησιάζουσες» μέσα από τη σύγχρονη πολιτική συγκυρία και προβληματίζεται για την πολιτική πρόταση που πρέπει να διατυπωθεί με τόλμη και ευαισθησία, χωρίς αγκυλώσεις και χωρίς επικίνδυνους ισοπεδωτισμούς.\nΤη συνέντευξη πήρε η Μαρώ Τριανταφύλλου (maro33@otenet.gr)\nΚ. Θεοδωρόπουλε, επιστρέφετε στον Αριστοφάνη μετά από επτά χρόνια. Στους «Αχαρνής» είχατε μείνει πιστός στο κείμενο του Αριστοφάνη -που παρουσιάστηκε σε μια γόνιμη μετάφραση του Παντελή Μπουκάλα- ενώ τώρα, αλλάζετε γραμμή πλεύσης και περνάτε σε μια διασκευή δια χειρός του συνεργάτη σας Βασίλη Μαυρογεωργίου.\nΠράγματι, γιατί στους «Αχαρνής» δεν χρειαζόταν να γίνει επέμβαση στο κείμενο. Ο Δικαιόπολις φτιάχνει ένα δικό του κράτος στα όρια του χωραφιού του διαφωνώντας με το κράτος της Αθήνας και τον πόλεμο με την Σπάρτη. Είναι από μόνο του μια αναγνωρίσιμη κατάσταση, μια κριτική στον πόλεμο και την κακή λειτουργία της πόλης. Στις «Εκκλησιάζουσες», όμως, κάνει μια ανατρεπτική για τα δεδομένα της εποχής του υπόθεση: οι Αθηναίοι τα έκαναν… μπάχαλο, αν έπαιρναν οι Αθηναίες την εξουσία, τι θα γινόταν; Υπάρχουν πολιτικές αντιστοιχίες με την εποχή μας, με την Ελλάδα του σήμερα. Όμως, αν ζούσε ο Αριστοφάνης τώρα, θα έπρεπε να ξαναδεί το κείμενό του. Το κωμικό στοιχείο από την εξέγερση των γυναικών δεν γίνεται κατανοητό σήμερα, γιατί οι γυναίκες δεν ζουν απομονωμένες στο σπίτι τους, δουλεύουν, παίρνουν μέρος στη δημόσια ζωή, έχουν πολιτική δραστηριότητα, υψηλά αξιώματα… Χρειαζόταν, λοιπόν, μια διασκευή για την, ας πούμε, επικαιροποίηση του κειμένου. Την έκανε ο Βασίλης Μαυρογεωργίου αφού συζητήσαμε πολύ τι ήθελα να δώσω στην παράσταση.\nΤι σας έκανε να διαλέξετε από όλες τις αριστοφανικές κωμωδίες ειδικά τις «Εκκλησιάζουσες»;\nΗ επιλογή έγινε πριν από δύο χρόνια… Όσο περνούσε ο καιρός έβλεπα πόσο συγγενικό ήταν το κλίμα του έργου με αυτό της σύγχρονης Ελλάδας. Με γνώμονα αυτή την αναλογία διαμορφώσαμε και τη διασκευή, που ήθελε μεγάλη προσοχή για να μην πέσουμε σε επιθεωρησιακές ευκολίες –και το λέω αυτό μολονότι λατρεύω την επιθεώρηση ως είδος. Όμως το κείμενο πρέπει να αναφέρεται στο σήμερα υπαινικτικά, όχι αλλάζοντας τα ονόματα των πολιτικών της αρχαιότητας με άλλα που θυμίζουν ή ανακαλούν τους σύγχρονους. Είπαμε υπάρχουν αναλογίες ακόμα και ομοιότητες αλλά δεν ταυτίζονται ούτε οι εποχές ούτε οι καταστάσεις ούτε τα πρόσωπα.\nΗ Πραξαγόρα προφητεύει\nΣτην παράστασή σας η Πραξαγόρα ταξιδεύει στο χρόνο και βλέπει τις γυναίκες του σήμερα…\nΝαι, η Πραξαγόρα μας έχει προφητικές ικανότητες. Μιλά στις συντρόφισσές της για τις γυναίκες του μέλλοντος, αλλά φυσικά απευθύνεται στις σύγχρονες γυναίκες, ζητώντας τους να μη χάσουν την ιδιαιτερότητα και την ευαισθησία τους, όταν αναλαμβάνουν νευραλγικά πόστα, θέσεις εξουσίας. Να κρατήσουν τα θηλυκά στοιχεία… Μια γυναίκα ξέρει να αγκαλιάσει, να προστατεύσει, εκφράζει τα συναισθήματά της… Είναι στοιχεία που θαυμάζω στις γυναίκες. Στην εποχή μας ένα μεγάλο ποσοστό γυναικών για να τα βγάλουν πέρα στην ανδροκρατούμενη κοινωνία μας, αναγκάζονται ή επιλέγουν να μεταμφιεστούν εσωτερικά σε άντρες για να μπορέσουν να πετύχουν αυτό που θέλουν. Αυτό σημαίνει ότι αφαιρούν τη θηλυκή τους πλευρά εσωτερικά. Η Πραξαγόρα μας θέλει να προστατεύσει τις γυναίκες να μη χάσουν την θηλυκότητά τους, με τον τρόπο που την σκιαγράφησα προηγουμένως.\nΠαρουσιάζετε, λοιπόν, την Πραξαγόρα ως ένα εναλλακτικό τύπο πολιτικού και τη δράση της ως μια εναλλακτική πολιτική πρόταση;\nΠρέπει να αναζητήσουμε εναλλακτικούς τρόπους στη διακυβέρνηση του κράτους. Ο δικομματισμός και η οικογενειοκρατία μας έχουν διαλύσει. Χρειάζεται μια άλλη αντιμετώπιση συνολικά και πιστεύω με πολλή θέρμη ότι μόνο η Αριστερά και δη η ανανεωτική ριζοσπαστική Αριστερά μπορεί να το πραγματώσει.\nΠάντα με εντυπωσίαζε το γεγονός ότι ο αριστοκρατικός, ο συντηρητικός Αριστοφάνης ενέπνεε αριστερούς καλλιτέχνες που περνούσαν μέσα από τα έργα του μηνύματα ανατροπής…\nΞέρετε δεν βλέπω τον Αριστοφάνη ως συντηρητικό. Οι σύγχρονοι όροι δεν καλύπτουν τον αρχαίο κόσμο. Αλλά, για να το πω κι αλλιώς, ο Αριστοφάνης είναι σαν το Χατζηδάκι, δήλωνε δεξιός αλλά έχει πει μερικά από τα ευφυέστερα αριστερής άποψης πράγματα στον 20ό αιώνα. Ο Αριστοφάνης έχει μια αναρχική πλευρά.\nΥπονομεύει τελικά την Πραξαγόρα, οι πολιτικές της προθέσεις στην πραγμάτωσή τους καταντούν καρικατούρες… Η περίφημη σκηνή με τις γριές είναι ανελέητη…\nΟμολογώ ότι με δυσκόλεψε αυτή η σκηνή. Η κοινοκτημοσύνη και η ισότητα στην απόλυτη εφαρμογή τους οδηγεί σε ισοπεδωτισμό. Δεν είναι ισότητα στον έρωτα να επιβάλεις σε ένα νέο άνθρωπο να έχει ερωτικές σχέσεις με ένα ηλικιωμένο. Ουσιαστικά ο ποιητής απευθύνεται στους άνδρες της εποχής του και κρούει τον κώδωνα του κινδύνου: αν δεν αλλάξετε στάση ζωής, λέει, θα κυβερνήσουν οι γυναίκες και τότε όλα θα καταρρεύσουν, ιεραρχία, οικογένεια… Θα ήταν πολύ σεξιστικό να βάλω άσχημες γυναίκες να παίξουν τους ρόλους. Προτίμησα μια λύση αριστοφανική και μέσα στην παράδοση του αρχαίου θεάτρου. Άντρες έπαιξαν την σκηνή. Δεν ήθελα, όμως, όλη την παράσταση με άντρες. Εξασφάλιζα ίσως περισσότερο γέλιο με τον τραβεστισμό αλλά θα χανόταν η ουσία: έπρεπε να είναι γυναίκες πραγματικές αυτές που κάνουν την, ας πούμε, επανάσταση.\nΣτην κρίση έχουμε περισσότερη ανάγκη την τέχνη\nΣτη μνημονιακή Ελλάδα έχουμε πια ανθρωπιστική κρίση… Είναι πολυτέλεια να μιλάμε για τέχνη, για πολιτισμό;\nΊσα-ίσα, μια χώρα σε κρίση έχει περισσότερη ανάγκη την τέχνη, τον πολιτισμό. Ο πολιτισμός είναι το γοητευτικό περιττό, που δίνει αξία και νόημα στη ζωή. Ο άνθρωπος δίνει μια μάχη όλη του τη ζωή να συγκρατήσει το κτήνος μέσα του. Ο πολιτισμός και η παιδεία μάς βοηθούν να συγκρατούμε, να ελέγχουμε, να πατάσσουμε το άγριο κτήνος μέσα μας, που δεν αντέχει το διαφορετικό και το αδύναμο. Κάνει τον άνθρωπο να μη φοβάται, γιατί το σύστημα επιβάλλει το φόβο, κυβερνά με το φόβο. Γι’ αυτό η επένδυση μιας κοινωνίας στον πολιτισμό είναι αναγκαία. Ο Λένιν, σε μια στιγμή που δεν υπήρχαν ξύλα για να ζεσταθούν οι άνθρωποι, έφτιαχνε χαρτί για να τυπώσει και να μοιράσει ποιήματα στο λαό.\nΠάρα πολλά. Ένα ωστόσο με πονάει πολύ: πόσο ταπεινωμένοι νιώθουν οι άνθρωποι. Έβλεπα τις προάλλες μια κυρία στην τηλεόραση που με μεγάλη αξιοπρέπεια μιλούσε για την αδυναμία της να πάρει τα φάρμακά της, τριάντα χρόνια πλήρωνα ένσημα, είπε, είναι πολύ προσβλητικό αυτό που μου κάνουν. Έτσι απλά, μίλησε με αξιοπρέπεια για προσβολή. Μαζί με τα αδιέξοδα και την απελπισία, αυτό οδηγεί σε κατάθλιψη, σε αυτοκτονίες.\nΓια μένα πολύ μεγάλη. Αντιμετωπίζω πάντα τη ζωή με αισιοδοξία. Η συμμετοχή μου στα κοινά είναι από αισιοδοξία και όχι μόνο από θυμό, μολονότι, για να είμαι ειλικρινής, πιστεύω πως ο θυμός σε οδηγεί σε θετικά συναισθήματα, στην αισιοδοξία. Το χειρότερο πράγμα είναι ο φόβος και θεωρώ πολιτικά και ανθρώπινα αναξιοπρεπές και απαράδεκτο να πανικοβάλλουν τον κόσμο για να επιβληθούν. Κι όμως είδατε ότι δεν το κατάφεραν. Παρά την εκστρατεία φόβου -και παρόλο που ο κόσμος φοβήθηκε πράγματι- έδωσε ένα μεγάλο ποσοστό στο ΣΥΡΙΖΑ, όχι τέτοιο που να τον κάνει κυβέρνηση αλλά τόσο σημαντικό για να συνεχίσει με ορμή και συλλογικότητα την πολιτική δουλειά του.\nΑναρτήθηκε από Κώστας Χατζηφωτιάδης στις 7/14/2012 07:43:00 μ.μ. Δεν υπάρχουν σχόλια:\nΕτικέτες ΘΕΑΤΡΟ, ΣΗΜΑΝΤΙΚΑ ΑΡΘΡΑ, TEXNH\nΑσχετος δεν είναι κατά κανέναν τρόπο ο Γερμανός τραπεζίτης Γιέργκ Ασμουσεν. Κάθε άλλο. Είναι μέλος του Εκτελεστικού Συμβουλίου της Ευρωπαϊκής Κεντρικής Τράπεζας. Φαίνεται όμως ότι είναι αδίστακτος ψεύτης, αφού για να υποστηρίξει τη θέση ότι η Ελλάδα πρέπει να εφαρμόσει απαρέγκλιτα τις προβλέψεις του μνημονίου, ισχυρίστηκε ότι ο μέσος μισθός των Ελλήνων δημοσίων υπαλλήλων είναι... 3.000 ευρώ! Στην πραγματικότητα -και μιλάμε για τα μεικτά- ο μέσος μισθός των δημοσίων υπαλλήλων ανέρχεται στο μισό του ποσού που ανέφερε ο Ασμουσεν: στα 1.600 ευρώ.\nΑναρτήθηκε από Κώστας Χατζηφωτιάδης στις 7/11/2012 02:56:00 μ.μ. Δεν υπάρχουν σχόλια:\nΈσπασαν όλα τα ρεκόρ συμμετοχής με 209 ταινίες! Ξεπέρασαν κάθε προηγούμενο, όχι μόνο σε αριθμό αλλά και σε μέση διάρκεια.\nΗ Προκριματική Επιτροπή επέλεξε για να προβληθούν στο φετινό 35ο Φεστιβάλ Ταινιών Μικρού Μήκους της Δράμας 85 ταινίες. Την Επιτροπή αποτελούσαν οι Μάνος Ευστρατιάδης, σκηνοθέτης, πρόεδρος της Κριτικής Επιτροπής digi2011, Νίκος Σφέτσας, τεχνικός κινηματογράφου, μέλος Κριτικής Επιτροπής Φεστιβάλ Δράμας 2011, Ευάννα Βενάρδου, δημοσιογράφος, και Αντώνης Παπαδόπουλος, σκηνοθέτης, καλλιτεχνικός διευθυντής του φεστιβάλ. Συνολικά είχαν υποβληθεί 209 ταινίες.\nΓια πρώτη φορά φέτος θα προβληθούν σ' ένα ενιαίο πρόγραμμα τα έργα των νέων Ελλήνων δημιουργών που μέχρι σήμερα διαγωνίζονταν σε χωριστές κατηγορίες, ανάλογα με τον υλικό φορέα παραγωγής ή την προέλευσή τους.\nΟπως διαπίστωσαν τα μέλη της Προκριματικής Επιτροπής, η ποσοτική αυτή έκρηξη συνοδεύτηκε από ιδιαίτερα αισιόδοξα ποιοτικά χαρακτηριστικά, αφού τόσο από αισθητική όσο και από κατασκευαστική άποψη το επίπεδο ενός μεγάλου αριθμού οπτικοακουστικών έργων αποδείχτηκε\nΑναρτήθηκε από Κώστας Χατζηφωτιάδης στις 7/10/2012 06:40:00 μ.μ. Δεν υπάρχουν σχόλια:\nΔιαδραστική δημοκρατία στην Αθήνα του Θουκυδίδη\nΗμερομηνία δημοσίευσης: 07/07/2012\n"Η Αθήνα, έτσι όπως την αντιλαμβάνεται ο Θουκυδίδης στον Επιτάφιο, ακόμα κι αν την εφηύρε ή την ονειρεύτηκε ο ίδιος, αυτή η Αθήνα, έχει ένα νόημα που μιλά σʼ εμάς ακόμα και σήμερα. Είναι το πολίτευμα, όπου ο λαός έχει την ικανότητα νʼ αλλάξει τα πράγματα, να συστήσει τον δημόσιο χώρο μέσω της δράσης. Εμείς επιχειρούμε ένα αναστοχαστικό πλαίσιο, όπου η έννοια της δημοκρατίας ξανασυζητιέται σε αντιπαράθεση με τον συναισθηματικό λόγο των πολιτών, όπως αρθρώνεται στον δημόσιο χώρο σήμερα, στα καφενεία, στους δρόμους, στις πλατείες της πόλης" λέει η σκηνοθέτης Άντζελα Μπρούσκου εξηγώντας το πλαίσιο στο οποίο κινείται ο "Επιτάφιος", η παράσταση δράση που παρουσιάζει το "Θέατρο Δωματίου" και η μουσική μπάντα MiniMaximum Improvision τη Δευτέρα και την Τρίτη (9.30 μ.μ.) στην Kunsthalle Athena (Κεραμεικού 28, Κεραμεικός - Μεταξουργείο).\nΟ "Επιτάφιος" μέσα από την παράσταση της ομάδας "θέατρο Δωματίου" και του συγκροτήματος Mini Maximum Improvision\nΠρόκειται για μια διάλεξη - δρώμενο - συναυλία για τη δημοκρατία, με διαδραστικό χαρακτήρα, όπου η μουσική εγκατάσταση συνδιαλέγεται αφενός με το κείμενο του Θουκυδίδη Περικλέους Επιτάφιος, το οποίο διαβάζει η Τζίνα Πολίτη, αλλά και με αποσπάσματα από κείμενα του Κορνηλίου Καστοριάδη για τν δημοκρατία και την ελληνική ιδιαιτερότητα, όπως και με ένα γράμμα που βρέθηκε ύστερα από σαφή πρόθεση μιας ανώνυμης υπογράφουσας μέσα στο βιβλίο Αρχαία Ελληνική Δημοκρατία και η Σημασία της Για Μας Σήμερα σε ένα κεντρικό βιβλιοπωλείο της Αθήνας, την εποχή που η χώρα βρίσκεται σε οικονομική και κοινωνική εξαθλίωση.\nΟ Επιτάφιος θα είναι μια παράσταση ανοιχτή για τη δημόσια απώλεια. Ένα πάπλωμα από ανθρώπινα σώματα και αντικείμενα θα καλύψει την ταράτσα του παλιού κτηρίου της Kunsthalle Athena, μια «δημόσια ταφή» που επωμίζεται την θλίψη της πόλης που θέλει να αρθρώσει λόγο, να συσπειρωθεί, να επανεπιβεβαιώσει τους συγγενικούς δεσμούς της και τις σχέσεις της, να μετατραπεί, ίσως, σε μια αναγέννηση. Έτσι κοινό και καλλιτέχνες "θα συναντηθούμε σε μια από τις παρατημένες, αλλά βασικές αρτηρίες της καρδιάς της πόλης, στο Μεταξουργείο, το ground zero της «τραγωδίας», για να μιλήσουμε για τους «νεκρούς» και την «απώλεια», να τραγουδήσουμε, να πιούμε, να ξαπλώσουμε κάτω στην ταράτσα της Kunsthalle Athena, έναν συμβολικά δημόσιο χώρο, προκειμένου να αφήσουμε ένα ίχνος -δικό μας, και αυτών που αργοπεθαίνουν μαζί μας".\nΑναρτήθηκε από Κώστας Χατζηφωτιάδης στις 7/07/2012 02:27:00 μ.μ. Δεν υπάρχουν σχόλια:\nΡίλκε Γήτεμα φιδιών(ΜΕΤΑΦΡΑΣΗ ΧΡΥΣΟΥΛΑ ΠΑΠΑΤΕΡΠΟΥ-...


ΖΩΔΙΑ ΣΗΜΕΡΑ 05/08 : ιδανική στιγμή για να αναπτύξεις ταλέντα και να βρεις νέα χόμπι ! | Sfera 102,2\nSfera 102,2 Ζώδια ΖΩΔΙΑ ΣΗΜΕΡΑ 05/08 : ιδανική στιγμή για να αναπτύξεις ταλέντα και να βρεις νέα χόμπι !\nΤΑ ΖΩΔΙΑ ΣΗΜΕΡΑ 05/08 ΑΠΟ ΤΟ ASTROLOGY.GR\nΜε τον Ήλιο στον Λέοντα είναι πιθανό να πάρεις μια μεγάλη χαρά από ένα αγαπημένο σου πρόσωπο, ενώ η καλή σου τύχη μπορεί να φέρει επιτυχίες σε ότι επιδιώξεις, είτε σε προσωπικά θέματα, είτε σε επαγγελματικά- οικονομικά. Παράλληλα, με το τετράγωνο Άρη-Δία, έχεις μεν «ηρωική» διάθεση και πράγματι μπορείς να τα καταφέρεις απέναντι σε κάθε αντιξοότητα ή σε κατά τεκμήριο ισχυρότερους αντιπάλους, ότι έχεις να κάνεις όμως, κάνε το γρήγορα αφού ο ενθουσιασμός και η δυναμική σου θα κοπάσουν. Προνόησε ακόμη για το ενδεχόμενο μιας πυρκαγιάς.\nΟ Ήλιος στον Λέοντα δρομολογεί θετικές εξελίξεις σε ένα οικογενειακό ή περιουσιακό ζήτημα, ίσως μάλιστα να σε στηρίξει ένας γονιός σου. Επιπλέον, είναι πιθανό να εμπλουτίσεις τον χώρο σου με νέα αποκτήματα, ενώ δεν αποκλείεται να δεχθείς μια πολύ ευχάριστη επίσκεψη. Παράλληλα βέβαια, με το τετράγωνο Άρη-Δία οφείλεις να έχεις τον νου σου σε άτομα που σε διαβάλλουν και μπορεί να προκαλέσουν πολύ κακό για το τίποτα αλλά και να είσαι σε εγρήγορση, προκειμένου να αντιμετωπίσεις έκτακτες καταστάσεις κατά την διάρκεια μιας εξόδου ή μετακίνησής σου.\nΗ ημέρα προσφέρεται για αγορές ρούχων και αξεσουάρ, ίσως όμως και να αποκτήσεις ένα μέσον που θα σε κάνει… περήφανο/η! Επιπλέον, ο Ήλιος στον Λέοντα φέρνει περισσότερο γέλιο στην καθημερινότητά σου, ενώ «παίζει» κι ένα διασκεδαστικό ταξίδι. Παράλληλα, το τετράγωνο Άρη-Δία σε ωθεί να ασχοληθείς με τα κοινά κι ίσως με αυτήν την «διέξοδο» να κερδίσεις τελικά έναν νέο φίλο ή ομοϊδεάτη μέσα από την συμπόρευσή σας. Από την άλλη πλευρά βέβαια, είναι πιθανό να «σπάσει» μια τρέχουσα φιλία σου, ειδικά αν μπουν μπροστά οι εγωισμοί αλλά… μπόρα είναι θα περάσει!\nΟ Ήλιος στον Λέοντα ευνοεί τα οικονομικά σου και δεν αποκλείεται να αβγατίσουν τα λεφτά σου ύστερα από μια «τυχερή» εξέλιξη σε μια υπόθεση σου. Επιπλέον, είναι πιθανό να αποκομίσεις οφέλη από μια συνεργασία αλλά και να αποκτήσεις ή να σου δωρίσουν ένα αντικείμενο αξίας. Παράλληλα, το τετράγωνο Άρη-Δία σε θέλει σε αγωνιστική εγρήγορση, προκειμένου να αναδείξεις τα προσόντα και τις ικανότητές σου, συχνά μάλιστα σε πείσμα όλων εκείνων που αντιτίθενται στα σχέδιά σου. Οφείλεις ωστόσο να ξεκινήσεις από αυτά που γνωρίζεις καλά, ώστε να αποφύγεις κάποια… θεαματική «πατάτα»!\nΟ Ήλιος στο ζώδιό σου σε κάνει να φαίνεσαι… περισσότερο από αυτό που είσαι, ενώ κάποια πράγματα γίνονται πολύ πιο εύκολα από όσο περίμενες. Επιπλέον, έχεις κάθε δικαίωμα να ενδώσεις σε μικρούς καθημερινούς «πειρασμούς», αφήνοντας για λίγο στην άκρη δίαιτες και προγράμματα. Παράλληλα, το τετράγωνο Άρη-Δία σε ωθεί να υπερασπίσεις ένθερμα το δίκιο, είτε το δικό σου, είτε των άλλων, κάτι βέβαια που θα αναδείξει την ηρωική σου «στόφα» αλλά μπορεί να σε οδηγήσει και σε μια αχρείαστη νομική διαμάχη. Ίσως πάλι να προχωρήσεις με συνοπτικές διαδικασίες ένα εργασιακό σου ζήτημα.\nΟ Ήλιος στον Λέοντα κάνει πολύ πιο εύκολη την ζωή σου στα εργασιακά σου. Επιπλέον, βγάζει στην φόρα μυστικά και ντοκουμέντα, προστατεύοντάς σε από ενδεχόμενες παγίδες στις οποίες επρόκειτο να πέσεις, Ίσως βέβαια να μαθευτεί και μια δική σου «μπαμπεσιά» αλλά σε κάθε περίπτωση «θα πέσεις στα μαλακά»! Παράλληλα, με το τετράγωνο Άρη Δία να επηρεάζει και τα οικονομικά σου, θα πρέπει να χειριστείς με μέτρο τις επιθυμίες σου, αφού δεν μπορείς να τα έχεις όλα. Κι αν τύχει να κερδίσεις ή να χάσεις κάτι «μεγάλο», να ξέρεις πως πολύ σύντομα το «φύλλο» θα γυρίσει!\nΟ Ήλιος στον Λέοντα σου προσφέρει ευπρόσδεκτα στηρίγματα από έναν συλλογικό φορέα ή από ένα φιλικό σου άτομο, μην έχεις όμως στο μυαλό σου μόνον τα ενδεχόμενα υλικά οφέλη, αφού «μετράει» κι ένας καλός λόγος! Επιπλέον, μπορεί να γίνεις το τιμώμενο πρόσωπο σε μια κοινωνική εκδήλωση. Παράλληλα βέβαια, το τετράγωνο Άρη-Δία κάνει πιο «φασαριόζικες» τις σχέσεις και τις συνεργασίες σου, ίσως λοιπόν να «σου την πέσει» κάποιος/α και σε κάνει έξω φρενών, δεν αποκλείεται όμως να γίνεις κι εσύ πιο εύθικτος/η ή απαιτητικός/η, με την ειρήνη τελικά να… παίζεται στα ζάρια!\nΟ Ήλιος στον Λέοντα προάγει τις επαγγελματικές και κοινωνικές βλέψεις σου, παρέχοντάς σου στήριξη και βοήθεια από κέντρα εξουσίας και σε αυτό βέβαια συμμετέχουν και οι «μπαρμπάδες» που διαθέτεις κατά περίπτωση! Παράλληλα βέβαια, το τετράγωνο Άρη-Δία μπορεί να ανάψει φωτιές στις εργασιακές σχέσεις σου αλλά σε κάθε περίπτωση χειρίσου το θέμα σου με σύνεση και χωρίς ακρότητες, έχοντας τον νου σου στο πως θα γίνει η δουλειά σου κι όχι στις «βλακείες» που γίνονται γύρω σου. Αν πάλι σε «χτυπήσει» στην υγεία σου, θα είναι κάτι περαστικό, όσο κι αν δείχνει το αντίθετο.\nΟ Ήλιος στον Λέοντα διανθίζει την καθημερινότητά σου με ευχάριστα περιστατικά, ενώ είναι πιθανό να κάνεις ένα όμορφο ταξίδι, μια «σούπερ» έξοδο ή να λάβεις μια είδηση που θα σε χαροποιήσει. Επιπλέον, μπορεί να αποκτήσεις ένα μέσον που «φυσάει». Παράλληλα, το τετράγωνο Άρη-Δία σε ωθεί να δράσεις άμεσα, για να υλοποιήσεις ένα δημιουργικό πρότζεκτ. Επιπλέον… περιλαβαίνει τις σχέσεις σου και είναι πιθανό να υπάρξουν εντάσεις, δες το όμως σαν μια ευκαιρία να ξεκαθαρίσουν τα πράγματα. Αν βέβαια έχεις μικρά παιδιά, καλό είναι να τα έχεις από κοντά, για να προλάβεις τυχόν «ανδραγαθήματα».\nΜε τον Ήλιο στον Λέοντα, πέρα από τα «τυχερά» που θα έχεις σε αγορές και επενδύσεις, είναι πιθανό να εκμεταλλευτείς ένα «παράθυρο» ρυθμίσεων, ιδιαίτερα σε σχέση με φορολογικά ή ασφαλιστικά θέματα αλλά και να βρεις κάποιον/α να σε χρηματοδοτήσει. Παράλληλα βέβαια, το τετράγωνο Άρη-Δία φέρνει ένα κλίμα… ελευθεριότητας στην οικογένειά αλλά και τα επαγγελματικά σου κι αν δεν θες να χαθεί ο έλεγχος πρέπει να έχεις διαρκώς τον νου σου για «αταξίες» και οτιδήποτε θα μπορούσε να απορρυθμίσει την όλη κατάσταση. Ακόμη και σε άδεια αν είσαι δηλαδή, μην… χαλαρώνεις!\nΟ Ήλιος απέναντί σου σηματοδοτεί γόνιμες και χαρμόσυνες εξελίξεις στην ζωή σου, ενώ μια πρόταση συνεργασίας σου ανοίγει τον δρόμο για ακόμη καλύτερες μέρες, μπορεί ωστόσο να ωφεληθείς και έμμεσα από μια θετική εξέλιξη στην ζωή ενός δικού σου ανθρώπου. Παράλληλα, το τετράγωνο Άρη-Δία σε ωθεί να φορτσάρεις προκειμένου να διεκπεραιωθούν άμεσα κάποιες υποθέσεις σου, είτε στην δουλειά σου, είτε σε σχέση με καθημερινά ζητήματα, ωστόσο δεν πρέπει να βιάζεσαι, αφού παραμονεύουν οι… γκάφες! Αν πάλι μετακινηθείς ή εξέλθεις είναι πιθανό να πέσεις πάνω σε μεγάλο… σαματά!\nΟ Ήλιος στον Λέοντα ευνοεί τα εργασιακά σου, ίσως μάλιστα να πάρεις μια άδεια ή να τύχεις κάποιων ιδιαίτερων διευκολύνσεων. Επιπλέον, η ημέρα προσφέρεται για σπα, μασάζ και οτιδήποτε άλλο βελτιώνει την σωματική και ψυχική σου ευεξία, αφού πέρα από τα αυτονόητα οφέλη, θα σου γίνει και μια «αβανταδόρικη» προσφορά. Παράλληλα, το τετράγωνο Άρη-Δία σε ωθεί να καλύψεις τις υλικές ανάγκες ή επιθυμίες σου «μια κι έξω», κάτι βέβαια που μπορεί να σε αφήσει «πανί με πανί». Αν τώρα κερδίσεις κάτι «τζογάροντας» (που δεν αποκλείεται) πάρε τα λεφτά και φύγε… πάραυτα!\nVerina Evaggelou 5 Αυγ, 2020 Ζώδια\nΠροηγούμενο ΖΩΔΙΑ ΣΗΜΕΡΑ 04/08 : Οι συνεργασίες στα επαγγελματικά χρειάζονται προσοχή !\nΕπόμενο ΖΩΔΙΑ ΣΗΜΕΡΑ 06/08 : Οι ενέργειες της ημέρας ευνοούν τις αλληλεπιδράσεις !


Double Whisky: Ο χλωμός Σαμαράς\nΟ χλωμός Σαμαράς\nΟ χλωμός κ. Σαμαράς\nΚαι η διαφορά στα 10. Και με γονικές παροχές, και με τέλη κυκλοφορίας για τα σαραβαλάκια, και με Αθιμπίγιο, με opengov και 30.000 αγαθούς που επείσθησαν από τον οικογενειακό σοσιαλισμό, η διαφορά παρέμεινε στο 10. Βεβαίως τα συνολικά ποσοστά του ΠΑΣΟΚ εμφανίζονται αρκούντος συρρικνωμένα, όπως βεβαίως και της Ν.Δ. Αναζητώντας τους λόγους για τα φαινόμενα αυτά έχουμε 3 παρατηρήσεις να κάνουμε. Παρατήρηση 1η : Η απογοήτευση από τη Ν.Δ. είναι πρόσφατη και έντονη, ενώ οι πρώτες ενδείξεις απογοήτευσης από το ΠΑΣΟΚ, δημιουργούν αμηχανία, κάτι που είναι προς το παρόν το χωλ της απογοήτευσης. Εδώ πρέπει να πούμε φίλε αναγνώστη ότι εάν την αποτυχία της Ν.Δ. ακολουθήσει σε σύντομο χρονικό διάστημα καραμπινάτη αποτυχία του ΠΑΣΟΚ, τότε η διαφορά μέσα στα δυο κόμματα δεν θα παίζει κανένα ρόλο και αυτό το οποίο θα είναι το σημαντικό πολιτικό γεγονός, θα είναι η εμφάνιση πολιτικού κενού και η αναζήτηση νέου πολιτικού χώρου.\n2η : Ο κ. Σαμαράς εμφανίζεται χλωμός. Παρά τη μεγάλη επιτυχία του και την προσέλκυση εκατοντάδων χιλιάδων Νεοδημοκρατών στις κάλπες, παρόλο την αναστήλωση του ηθικού της ο παράταξης, που εν μέρει επετεύχθη, ο αρχηγός παραμένει χλωμός. Εξηγήσεις γι αυτό είναι πολλές όπως για παράδειγμα η χρόνια έλλειψη πολιτικής παρουσίας που οδήγησε στην άμβλυνση των πολιτικών ανακλαστικών του ή ακόμη το γεγονός ότι συνεπικουρούμενος από τον κ. Αβραμόπουλο, εμφανίζεται να έχει διαρκή επικοινωνία με τον Γιώργο Παπανδρέου για θέματα τα οποία σε πρώτη ανάγνωση είναι ακατάληπτα. Παρ όλα αυτά δημιουργούνται εντυπώσεις, ότι για παράδειγμα υπάρχει πρόθεση διευκόλυνσης του κ. Παπανδρέου, στο θέμα της ενδεχόμενης αλλαγής πλεύσης περί το πρόσωπο του υποψηφίου προέδρου της Δημοκρατίας. Εάν δηλαδή ενδεχομένως για λόγους υγείας, η περίπτωση Παπούλια δημιουργεί ανασφάλεια κυρίως στον ίδιο τον Πρόεδρο, και όπως ψιθυρίζεται στο περιβάλλον του Παπανδρέου ο Παπούλιας έχει έντονο το αίσθημα του καθήκοντος, τότε φαίνεται ο κ. Σαμαράς να δηλώνει ότι είναι πρόθυμος να συναινέσει και σε άλλο πρόσωπο. Πλην όμως των αμέσων διευκολύνσεων υπάρχουν και οι έμμεσες. Όπως για παράδειγμα η διαρκής παρουσία στα ηλεκτρονικά κυρίως μέσα του πολιτικά απεχθούς κ. Πάκη Παυλόπουλου, διότι κατά τα λοιπά ο άνδρας είναι συμπαθέστατος. Η παρουσία του και μόνο όμως διεγείρει εντόνως ανακλαστικά αφορώντας το αίσθημα της απόλυτης ανικανότητας περί τον χειρισμό θεμάτων που οδήγησαν στην πλήρη απονεύρωση της δημόσιας διοίκησης επί των ημερών του κ. Πάκη. Αποτέλεσμα; Οι ακροατές να φωνάζουν επί του ακούσματι Παυλόπουλου, «τι να μας πει αυτός τώρα»;\n3η : Η οικονομική πολιτική των Βρυξελών την οποία όπως όλοι έχουμε καταλάβει ενστερνίζεται εκών άκων ο Γ. Παπανδρέου προετοιμάζοντας την κοινή γνώμη να την υποδεχθεί μαλακά μέσω Καλλικράτη και άλλων αντίστοιχων κινήσεων, δεν αφήνουν να δημιουργηθεί πλήρως η εικόνα μιας επελαύνουσας πραγματικότητας, όχι πλέον προς τα δημόσια οικονομικά, αλλά γύρω από την τσέπη του κάθε νεοέλληνα και ιδιαίτερα αυτών που θεωρούν εαυτόν μέλη της μεσαίας τάξης\nΑναρτήθηκε από ΕΝΑ ΔΙΠΛΟ ΟΥΪΣΚΥ στις 9:31 π.μ.


ΕΛΕΥΘΕΡΟΙ ΕΛΛΗΝΕΣ: Η αντίσταση ενάντια στα ηλεκτρονικά συστήματα κοινωνικού ελέγχου και φακελώματος, είναι καθήκον μόνο των Χριστιανών;\nΣαφέστατα όχι. Όπως θα δούμε παρακάτω, μέσα από κάποια ενδεικτικά παραδείγματα του ιστορικού παρελθόντος, εκτός τον χώρο της Εκκλησίας, ένας άλλος χώρος που αντιδρούσε σε αυτό το θέμα, ήταν ο αναρχικός - αντιεξουσιαστικός.\nΟ πρώτος άνθρωπος στην Ελλάδα, που μίλησε προφητικά για το ζοφερό μέλλον, που ετοιμάζουν οι κοσμοεξουσιαστές στην ανθρωπότητα, ήταν ένας από τους ελάχιστους πραγματικούς αναρχικούς, με όλη την σημασία της λέξεως. Ο λόγος για τον ανεπανάληπτο Νικόλα Άσιμο. Ο οποίος το 1979, στην παράνομη κασέτα Γιατί φοράς κλουβί; κυκλοφόρησε το τραγούδι με Μπαταρία, που οι στίχοι του ήταν:\nΦασιστικά απ ' το πουθενά, μες στα κρυφά επιβλήθηκαν.\nΘα κερδίσουν τον έλεγχο και τον τρόπο του μυαλού, πως ενεργείς, δε θα μπορείς πια ν' αντισταθείς.\nΘα 'σαι για αυτούς μονάχα ένας αριθμός χωρίς άξια, αν αντιδράσεις πέθανε μια απειλή στην κοινωνία.\nΚι αντικρίζεις τη θηλιά της τυφλής δικαιοσύνης, που 'χαν ετοιμάσει οι ίδιοι από πνεύμα καλοσύνης.\nΚαι οι τύχες των πολλών, στα χέρια των κακών, να εξουσιάζουν στο παρασκήνιο, μέλλον, παρόν και παρελθόν και εσύ να 'σαι απών.\nΣταμάτα να 'σαι ο καλός τους ο μαλάκας.\nΆντε ξύπνα, μην αφήνεις το μυαλό σου να χαθεί, να νεκρωθεί, να κοιμηθεί στο ψέμα, δίχως ελπίδα να σταθεί όρθιο στα πόδια του, θέλουν να πάει να γαμηθεί. Ενώ εκείνοι πίσω απ' τις μάσκες θα γελάνε, θα γλεντάνε που έφεραν το πράγματα, εκεί που θέλανε να πάνε. Θα 'ρθει κάποτε η στιγμή να τους πουν στασιαστές, φανφαρονισμός από δήθεν εκσυγχρονιστές, διαπρεπείς διαχειριστές ηθικής υποβολής, το 2000 πλησιάζει σε απόσταση βολής.\nΤους χτυπούν τα λόγια μας μ' ανεξέλεγκτη μανία, ήρθε η ώρα να κρυφτούν στη φωλιά τους σαν τα φίδια και η αλήθεια είναι πάλι η αιτία.\nΣτις μέρες μας εν έτει 2019, η Νέα Εποχή των ηλεκτρονικών συστημάτων του κοιινωνικού ελέγχου και φακελώματος, επελαύνει και δυστυχώς οι περισσότεροι αναρχικοί - αντιεξουσιαστές, έχουν τεράστια ευθύνη για αυτό το θλιβερό γεγονός. Διότι είτε το έχουν αποδεχθεί, είτε το αντιτάσσονται μόνο θεωρητικά. Εκτός ελαχίστων εξαιρέσεων, οι οποίες είναι αξιέπαινες. Καλούνται λοιπόν, όσοι αναρχικοί - αντιεξουσιαστές, θέλουν να είναι συνεπείς με την ιδεολογία τους, να ξεκινήσουν ή να εντείνουν τον αγώνα τους, με κάθε τρόπο, ενάντια σε όλα τα ηλεκτρονικά συστήματα κοινωνικού ελέγχου και φακελώματος.\nΕτικέτες Αναρχία, ελευθερία, Παρακολούθηση, φακέλωμα